Рөстәм Хәмитов хәрби часть келәттәрендәге ғәҙәттән тыш хәл һөҙөмтәһендә зыян күреүсе Урман ауылы кешеләренә яңы фатирҙарҙан асҡыстар тапшырҙы // Сәйәсәт | новости башинформ.рф\nРөстәм Хәмитов хәрби часть келәттәрендәге ғәҙәттән тыш хәл һөҙөмтәһендә зыян күреүсе Урман ауылы кешеләренә яңы фатирҙарҙан асҡыстар тапшырҙы\n11:38, 8 августа 2011 Сәйәсәт\n6 августа Иглин ҡасабаһында Башҡортостан Президенты Рөстәм Хәмитов 2011 йылдың 26 майында Урман ауылының хәрби часть келәттәрендә булған ғәҙәттән тыш хәл һөҙөмтәһендә зыян күреүселәр өсөн төҙөлгән яңы фатирҙарҙан асҡыстар тапшырҙы, тип хәбәр итә БР Президентының матбуғат хеҙмәте.\nТорлаҡ комплексын асыу тантанаһында Рөстәм Хәмитовтың шәхси контроле ярҙамында 13 коттедж һәм өс күп фатирлы йорттан торған яңы Урман урамының район үҙәгендә ни бары ике ай эсендә булдырылыуын билдәләнеләр. Урман ауылындағы йорттарын тергеҙеп булмау сәбәпле был йорттарға 56 ғаилә күсеп килгән.\nӨй туйлаусыларҙың балаларҙы урындағы мәктәпкә урынлаштырыу һәм балалар баҡсаһынан урын алыу мәсьәләләре хәл ителгән. Яңы микрорайонда аҙыҡ-түлек киоскыһы эшләй, эргәһендә сауҙа-хеҙмәтләндереү комплексына нигеҙ һалынған.\n«Йәшәү урынын тиҙерәк булдырыу өсөн һеҙ 70 көн дауамында әүҙем эшләнегеҙ, — тип билдәләне Рөстәм Хәмитов торлаҡ комплексын асыу тантанаһында. – Һеҙгә айырыуса ауыр көндәр кисерергә тура килеүен яҡшы беләбеҙ. Ул көндәр, ысынында ла, еңел булманы, айырыуса ауыр хәлгә ҡалған, бер-беребеҙ өсөн борсолған, бер-беребеҙгә ярҙам итергә тырышҡан тәүге өс-дүрт көндә.\nХалыҡҡа, шул иҫәптән осраҡлы рәүештә ауыр хәлдә ҡалған кешеләргә кәрәкле ярҙам күрһәтелһен өсөн дәүләт һәм власть барыһын да эшләргә тырышасаҡ. Ундай ярҙам – изге эш. Ауыр хәлгә осраған кешеләр дәүләттән, властан мотлаҡ ярҙам алырға тейеш. Һәм беҙ ул ярҙамды күрһәтәбеҙ ҙә. Был беҙҙең бергә эшләүебеҙ, бергә йәшәүебеҙ, бер-беребеҙгә ярҙам итеүебеҙ тураһында һөйләй.\nЙорттарҙы тиҙ арала төҙөгән, көнө-төнө ял белмәй эшләгән төҙөүселәргә рәхмәтемде белдергем килә. Тейешле ойошҡанлыҡ булһа, торлаҡ йорттарҙы тиҙ арала төҙөп булыуын күрһәтте улар. Ер бүлеү, процедуралар, экспертизалар үтеү өсөн беҙҙә ғәҙәти булғанынса күп йылдар кәрәкмәй. Әгәр кәрәк икән, беҙ тиҙ арала ла төҙөй алабыҙ.\nҠәҙерле дуҫтар, һеҙҙе был ваҡиға менән ҡотлайым. Мәсьәләне хәл итә алыуыбыҙ минең өсөн дә шатлыҡлы. Артыҡ шау-шыуһыҙ, ығы-зығыһыҙ, эмоцияларһыҙ хәл иттек. Бер-беребеҙгә ышанып ҡына атҡарҙыҡ был эште.\nӘлеге эште тейешенсә ойоштора алған район хамиәтенә лә ҙур рәхмәт. Яңы хакимиәт был һынауҙы үтеп, тейешенсә эшләй алыуын күрһәтте, тип уйлайым.\nБарығыҙға ла ҙур рәхмәт, һеҙгә уңыштар, изгелек, бәхет, һаулыҡ теләйем!»


Инфоурок / Другое / Конспекты / Урок по башкирскому языку на тему "Н.Мусин."Косули"\nТема урока: Нугман Мусин\nДәрес темаһы:Ноғман Мусин.Ҡоралайҙар.\nМаҡсат: Н.Мусиндың биографияһын иҫкә төшөрөү;\nәҫәрҙең йөкмәткеһен анализлау;\nәҫәргә ҡарата үҙ фекерҙәрен әйтергә өйрәтеү;\nтелмәр үҫтереү, һүҙ байлығын арттырыу;\nтәбиғәткә ҡарата һөйөү уятыу, уға һаҡсыл ҡараш тәрбиәләү;\nЙыһазландырыу: Н Мусиндың портреты, Башҡортостан картаһы, презентациялар, компьютер, дәреслектәр, һүҙлектәр.\nУҡыусыларҙың дәрескә әҙерлек эше:\n1 уҡыусы Н.Мусиндың биографияһын һөйләргә әҙерләнә.\nБер нисә уҡыусы тәбиғәт тураһында сығыш әҙерләй.\nУҡытыусы: Һаумыһығыҙ уҡыусылар!\nА.А.Кузнецовтың “ Бөрйән айыу аулаусыһы” картинаһын ҡарау.\nЭйе, был олатай 3е8 уҡыған әҫәрҙәге Әбделнәғим бабайға оҡшаған.\nУҡытыусы: Әйе. Шулай итеп беҙ бөгөн кейектәр, тәбиғәт, уларҙың матурлығы тураһында һөйләшеүебеҙҙе дауам итәбеҙ. Ноғман Мусиндың бик матур хикәйәһенә байҡау яһарбыҙ. Иң тәүҙә автор тураһында белгәндәрегеҙҙе иҫкә төшөрөрәйек.\nБала: Ноғман Сөләймән улы Мусин 1931 йылдың 17 июлендә Ишембай районы Ҡолғона ауылында тыуған.Ул Башҡортостандың халыҡ яҙыусыһы. Картанан Ишембай районын күрһәтәләр\nУҡытыусы: Әйе, уҡыусылар.Ноғман Мусин ул Урал тәбиғәтенә, урманға,ер биҙәгенә ғашиҡ кеше. Ул тыуған төйәген аңлай,һулышын тоя, мәңге төрләнгән төҫөн күрә белә.Тағы шуны ла өҫтәп әйтәһе килә.Беҙҙең яратҡан яҙыусыбыҙ, йәнлектәргә лә ғашиҡ ,шулай бит.Беҙ быны “ Ҡоралайҙар “хикәйәһен уҡығас тағы ла нығыраҡ аңлағанбыҙҙыр тип уйлайым.Уҡыусылар,ошо хикәйәне уҡығанда һеҙгә ниндәй ауыр һәм аңлашылмаған һүҙҙәр осораны.Һүзлек эше.\nУрман күрке,йәме ул ниндәй йәнлек? Ашағандары –үлән,эскәндәре –таҙа һыу ул ниндәй йәнлек? Аяҡтары еҙ ҡурай кеүек нәфис, баштары ҡупшы, күҙҙәре сабый бала ҡарашы һымаҡ, бер уҫаллыҡ юҡ ул ниндәй йәнлек?\nУҡытыуы: Тимәк, һеҙ, ошо сибәр йәнлек тураһында нимәләр белдегеҙ, нимәләр аңланығыҙ. барыһында бөгөн дәрестә һөйләргә тейешһегеҙ,һөйләштекме? Беҙ хәҙер һеҙҙең менән төркөмдәргә бүленеп эшләрбеҙ. Тағы ла шуны өҫтәп әйтергә кәрәк Хикәйәне уҡығанда беҙ Ер-һыу атамаларын осраттыҡ. Зинһар өсөн, һанап китегеҙсе, ниндәй атамалар иҫегеҙҙә ҡалды?\nБалалар:Ҡыҙҙар ташы,Йәнебәк һырты.\nУҡытыусы: Бик дөрөҫ әйттегеҙ.Һеҙҙе алда шундай эштәр көтә: 1 төркөм уҡыусылары Ҡыҙҙар ташында булған хәлде һөйләргә әҙерләнәһегеҙ.\n2 төркөм Йәнебәк һыртында декабрь урталарында ниндәй ваҡиға булғанын һөйләрһегеҙ\n3 төркөм Яҙғы ташҡындан һуң Йәнебәк һыртында Әбделнәғим бабайҙың ғәжәп-хайран ҡалған мәле. Ул аҡлан уртаһында нимә күрә?\nБалалар әҙерләнә.Һәр төркөм Ҡыҙҙар ташында һәм Йәнебек һыртында булған ваҡиғаларҙы һөйләйҙәр.\nУҡытыусы: Ә хәҙер әҫәрҙең йөкмәткеһенән сығып, текстан файҙаланып,ҡоралайҙың сифаттарын һанап китәйек .\nБалалар текстан йәнлеккә бирелгән сифаттарҙы табалар,үҙ фекерҙәрен өҫтәп әйтәләр.\nУҡытыусы:Балалар иғтибар менән слайдҡа ҡарағыҙ ҙа әйтегеҙ,беҙ һеҙҙең менән ҡоралайҙың бөтә сифаттарын да һанап киттекме икән?\nБалалар сағыштыралар. Баһа\nУҡытыусы: Хикәйәлә һеҙгә тағы ниндәй геройҙар осраны?\nБалалар яуабы : Әбделнәғим бабай,Көтмөр.\nУҡытыусы:Кем ул Әбделнәғим бабай?\nУҡытыусы: Ул ниндәй сифаттарға хас? Һанап китәйек\nҺәр бер төркөмгә схемалар таратып бирелә,балалар текст ҡулланып, Әбделнәғим бабайға хас сифаттар яҙалар.Бер бала таҡтала эшләй.\nУҡытыусы:Эште тамамланыҡ. Хәҙер бергәләп тикшереп үтәйек.Әбделнәғим бабай ниндәй кеше ул ?\nБалаларҙың яуабы:Тыныс, ябай, кейектәрҙе ярата, серле, йор кеше, изге бәндә, яғымлы, ярҙамсы.\nБыл сифаттарҙы слайдтарҙа ҡарап , уҡыусылар үҙҙәре яҙған сифаттар менән тикшерәләр .Бергәләп уҡып,сағыштырып сығабыҙ һәм йомғаҡлайбыҙ.\nУҡытыусы: Балалар, әйтегеҙ әле, Әбделнәғим бабайҙың изге,мәрхәмәтле,кейектәрҙе яратыуын күрһәткән ниндәй ваҡиғаларҙы миҫал итеп килтерә алаһығыҙ?Кем дәреслектән уның тураһында уҡып ишеттерер?Текстан табып уҡыу.\nБала:Көтмөр исемле бик шәп этем бар ине. Айыу һунарына йөрөгәндә ,әллә нисә тапҡыр үлемдән ҡотҡарҙы үҙемде ...\nИкенсе бала дауам итә: Эт Әбделнәғим бабайҙың ысын дуҫы, ярҙамсыһы һәм һаҡсыһы була. Әммә ул ҡоралайҙар ҡыуғанда , бейек ҡаянан сапҡан ваҡытта,ташҡа бәрелеп һәләк була.\nУҡытыусы: Эйе,бик дөрөҫ.Һәм ысынлап та Әбделнәғим бабай был хәтирәне бик борсолоп,ҡайғырып һөйләй.\nУҡытыусы: Хикәйә буйынса һөйләшеүебеҙҙе дауам итәбеҙ.Автор был әҫәре менән беҙгә,уҡыусыларға нимә әйтергә теләгән?Һеҙгә бигерәк тә кем оҡшаны? Ни өсөн? Яҙыусы тәбиғәтте нисек тасуирлай?Ә кейектәр тураһында ниндәй матур һүҙҙәр яҙған ул?Шулай итеп беҙ кейектәрҙе,йәнлектәрҙе,януарҙарҙы нисек һаҡларға тейешбеҙ?\nУҡытыусы: Беҙ үҙебеҙ ниндәй сифаттарға эйә булырға тейешбеҙ?\nЭйе уҡыусылар кешенең дә,кейектең дә һәр нәмәнең матуры була.Беҙ мәрхәмәтле ,изгелекле,игелекле булып йәшәргә тейешбеҙ!\n“Ҡоралайҙар”ҙағы йәнлектәрҙең, тәбиғәттең матурлығы беҙҙең дәресебеҙ ваҡыты эсенә һыйып бөтмәй,әлбиттә,хикәйәнең хикмәттәре,тылсымдары,мөғжизәләре күңелдәребеҙҙә үҙ урынын алһын,тәбиғәтебеҙҙең серлелеге менән, кейектәребеҙҙең сослоғо менән беҙҙең күңелебеҙҙә иҫтә ҡалһын!\nНомер материала: ДБ-327965


23 июля 2015 — 14:30\nРәсәй хәрбиҙәре Тополь ракета комплексын эшләй башлауҙың 30 йыллығын билдәләй. Илдә 100-гә яҡын ошондай ракета хәрби дежурҙа тора. Киләсәктә уларҙы ЯРС исемле яңы комплек алмаштырасаҡ.\nАмерикала меңләгән кеше Барак Обаманың Иран атом программаһы буйынса килешеүгә ҡул ҡуйыуына ҡаршы булыуын белдереп митингҡа сыҡҡан. Уны ойоштороусылар был килешеү халыҡ-ара именлекте ҡурҡыныс аҫтына ҡуя тип иҫәпләй. Берләшкән милләттәр ойошмаһының именлек шураһы ҡабул иткән резолюция Ирандың атом программаһын халыҡ-ара контролгә ҡуя.\nРәсәй Хөкүмәте халыҡ-ара космос станцияһы менән 2024-се йылға тиклем файҙалана ала. Был турала Байконур космодромында үткән матбуғат конференцияһында Роскосмос етәксеһе Игорь Комаров белдерҙе.


ДӘҮЛӘТ ЯРҘАМЫН ТОЙОП... » Башҡортостан гәзите | Газета Башкортостан на башкирском языке официальный сайт\nБашҡортостан гәзите » Йәмғиәт » ДӘҮЛӘТ ЯРҘАМЫН ТОЙОП...\nДӘҮЛӘТ ЯРҘАМЫН ТОЙОП... 26.12.2014 // Йәмғиәт\nБашҡорттарҙы мал йәнле халыҡ тип юҡҡа ғына әйтмәгәндәрҙер. Бүздәк районының Ҡаңны-Төркәй ауылында йәшәгән Әхнәф Нафиҡов был хәҡиҡәтте үҙ миҫалында раҫлай. Ҡасандыр тыуған төйәгендә гөрләп торған совхоз тарҡалғас, ул юғалып ҡалмай: борондан крәҫтиән көнитмешендә төп терәк булып торған малсылыҡ эшен һүрелтмәй, фермер хужалығын ойоштороп ебәрә.\n– Ауыл хужалығы институтын тамамлағас, үҙебеҙҙең совхозда ветеринар булып эшләнем, – тип һүҙен башланы Әхнәф Ғабдулхаҡ улы. – Хужалыҡ тарҡалғас, уның нигеҙендә бүтәндәр йүнселлеккә тотоноп ҡараны, тик ниңәлер эштәре һүнеп ҡалды. Ахырҙа, ағай-эненең кәңәшен тыңлап, үҙем тәүәккәлләргә булдым. Ҡаңны-Төркәйгә терәлеп ятҡан Кузьменко ауылындағы буш ҡураларҙы төҙөкләндереп, ферма ойоштороп ебәрҙем. Әле унда 300 баш һыйыр малы иҫәпләнә.\nРайонда ҡеүәтлеләр иҫәбенә ингән хужалыҡтың етәксеһе белдереүенсә, улар етештергән тауарҙы һатыуҙа ауырлыҡ юҡ. Һөттө Бәләбәй комбинатына тапшыралар, ә инде итте башҡа урындарҙа теләп алалар.\nБөгөн республикабыҙҙа фермерлыҡты үҫтереү өсөн төрлө программалар бойомға ашырыла. Әхнәф Нафиҡовтың хужалығын да дәүләт ярҙамы урап үтмәй. Былтыр ул 8,5 миллион һумлыҡ грантҡа эйә булған.\n– Был – беҙҙең өсөн ҙур ярҙам, – ти эшҡыуар. – Ул аҡсаға Мәсетле районынан 70 баш тоҡомло мал, яңы трактор, хужалыҡ эшендә кәрәкле техник ҡорамалдар һатып алдыҡ. Алдағы көндәрҙә мал иҫәбен арттырыу уйы менән йәшәйбеҙ.\nБынан тыш, йүнсел йылҡысылыҡ менән дә ныҡлап шөғөлләнергә иҫәп тота. Киләсәктә ҡымыҙ етештереп, халыҡҡа шифалы эсемлек тәҡдим итмәксе. Әле бының өсөн ҡураға 50 баш ат килтерелгән. Был эштә лә Әхнәф Нафиҡов күптәргә өлгө күрһәтер тигән ышаныс ҙур.


Интернет селтәрендә Стәрлетамаҡтағы ҡот осҡос авария видеоһы барлыҡҡа килде | ГТРК «Башкортостан» — Новости Уфы и РБ\nИнтернет селтәрендә Стәрлетамаҡтағы ҡот осҡос авария видеоһы барлыҡҡа килде\nВокзал урамында юғары тиҙлектә Вортекс һәм Чанган машиналары бәрелешкән. Ике водитель дә иҫән-һау. Шаһиттар әйтеүенсә, “Вортекс” автомобиленең тиҙлеге бик юғары булған. Спидометр күрһәткесе сәғәтенә 150 километрҙа туҡтап ҡалған. Водитель ҡаршы яҡ юлға килеп сығып ҡытай машинаһына бәрелгән.


Өфө художество галереяһында билдәле графика оҫтаһы, Рәсәй рәссамдар союзы ағзаһы Георгий Прокшиндың шәхси күргәҙмәһе асылды\nГеоргий Прокшин Харьковта тыуған, Өфөлә йәшәп ижад итә. Күргәҙмәлә ижадсының һуңғы йылдарҙағы эштәре урын алған. Ул башлыса портрет, натюрморт һәм пейзаждар яҙа. «Өфө календары» серияһын булдырған. Композицияларҙа баш ҡалабыҙ төрлө миҙгелдәрҙә сағыла. Ҡыл ҡәләм оҫтаһы күргәҙмәне 70 йәшлек юбилейына арнап ойошторған. Ул 13 майға тиклем эшләй.


Беренсе R2R форумында ҙур һәм бәләкәй эшҡыуарлыҡтың үҙ-ара эш итеү ысулдары тикшереләсәк // Иҡтисад | новости башинформ.рф\nБеренсе R2R форумында ҙур һәм бәләкәй эшҡыуарлыҡтың үҙ-ара эш итеү ысулдары тикшереләсәк\n12:41, 23 сентября 2015 Иҡтисад\nБеренсе R2R форумында ҙур һәм бәләкәй эшҡыуарлыҡтың үҙ-ара эш итеү ысулдары тикшереләсәк Фото: Олег Яровиков\nӨФӨ, 2015 йыл, 23 сентябрь. /«Башинформ» мәғлүмәт агентлығы, Ксения Калинина/.\n20 октябрҙән 23-нә тиклем Өфөлә Беренсе «ШОС һәм БРИКС илдәре төбәктәрендә бәләкәй эшҡыуарлыҡ» (R2R) форумында сәнәғәт өлкәһендәге ҙур һәм бәләкәй эшҡыуарлыҡтың үҙ-ара эш итеү ысулдары тикшереләсәк. R2R сиктәрендә «Сәнәғәт, сеймал сығарыу һәм уны эшкәртеү — ҙур һәм бәләкәй эшҡыуарлыҡтың стратегик партнерлығы» тигән темаға дискуссия ойоштороласаҡ. Был хаҡта «Башинформ» агентлығына республика Сауҙа-сәнәғәт палатаһының күргәҙмәләр һәм презентация эшмәкәрлеге департаментында хәбәр иттеләр.\nДискуссияның модераторы булып «Союзконсалт» халыҡ-ара эксперттар селтәре идараһы рәйесе Олег Паладьев сығыш яһаясаҡ. Төрлө илдәрҙең ҙур һәм бәләкәй бизнесы араһында үҙ-ара эш итеүҙе киңәйтеү мәсьәләләрен тикшереү ҡаралған.\n«Ҙур һәм бәләкәй эшҡыуарлыҡтың үҙ-ара эш итеүе Рәсәй иҡтисады үҫешендә сәнәғәтте үҫтереү өсөн оло әһәмиәткә эйә, — тип иҫәпләй Олег Паладьев. — Бәләкәй һәм урта эшҡыуарлыҡ баҙарҙағы үҙгәрештәргә еңел яраҡлаша. Һөҙөмтә булараҡ, аутсорсинг — ҙур компанияларҙың яңыртыу талап иткән эшҡыуарлыҡ процесын бәләкәй эшҡыуарлыҡҡа тапшырыуы — үҙ-ара файҙалы механизм булып тора».\nСарала ҡатнашыуға «Рособоронэкспорт» асыҡ акционерҙар йәмғиәте генераль директорының беренсе урынбаҫары Иван Гончаренко, Башҡортостандың сәнәғәт һәм инновация сәйәсәте министры Алексей Карпухин, «Роскитинвест» «Томск өлкәһендә сауҙа-сәнәғәт хеҙмәттәшлеген үҫтереү буйынса рус-ҡытай инвестиция компанияһы» ябыҡ акционерҙар йәмғиәтенең генераль директоры Гоцин Пэн, Marcopolo S.A. генераль директоры Жозе Рубенс де ла Роса, Ҡытай Халыҡ Республикаһының транспорт министры Ян Чуаньтан саҡырылған.\nТеги: брикс,сауҙа-сәнәғәт палатаһы,форум,халыҡ-ара хеҙмәттәшлек,бизнес


ИР БЕЙЕКЛЕГЕНДӘ ҠАЛҺЫН ИНЕ\n3 Июль 2019, 14:06\nРәми Ғарипов ағайыбыҙҙың: “Көтмәгәндә шундай ҡыҙҙар осрай, Шундай ҡыҙҙар – ят та үл инде!..” тип яҙыуы – шағир йөрәкһеүе генә булмағандыр ул. Әсәйең, хәләл ефетең – күңелеңдә һәр ваҡыт яҡтырып һәм йылытып тороусы ут булып янһа, хеҙмәт һуҡмағына тәҡдир сығарып ҡуйған бүтән гүзәл һәм уңған заттар ҙа рәхмәтле хәтерҙә һаҡлана.\nНиңә бөгөн эстрада йондоҙҙарына табынабыҙ, ә хеҙмәт батырҙарын иҫкә лә алмайбыҙ?\nЖурналист хеҙмәте юлда йөрөү мәшәҡәтенән башҡа бер нәмә лә бирмәй һымаҡ. Бары ғүмер ебен йомғаҡлай килә генә яҙмыштың һиңә ниндәй хазина бүләк иткәнен аңлай башлайһың. Был бүләктең ҡәҙер-ҡиммәте баһаларға ла, самаларға ла һыйырлыҡ түгел.\nБеҙҙең илдә ҡатын-ҡыҙҙы төрлө сүрәттә күрергә мөмкин. Ул мөғәллимә лә, һауынсы ла; фәндә лә үҙ кеше, дауалай ҙа, завод цехтарында ла һин дә мин, шиғыр ҙа, көй ҙә яҙа – әгәр ҡатын-ҡыҙ ҡулы башҡармаған һөнәрҙе эҙләһәгеҙ, еңелерәк булыр. Рәсәй йәмғиәтендә тик хакимлыҡ ишектәре генә зирәк аҡыллы, белемле һәм йүнсел ошо ватандаштарыбыҙ алдында асылып бармай.\nДөрөҫөн әйткәндә, тормошобоҙҙа төп урынды биләгән был кешеләр тураһында ҡалыплашҡан “ҡатын-ҡыҙ” һүҙен ҡулланыу минең күңелгә хуш килмәй. Рәсмилек түгел, юҡ, әллә ниндәй һалҡынлыҡ, хатта ситһенеү бөркөлгәндәй был һүҙҙәрҙән. Гүйә әсәйҙәребеҙҙең бөйөклөгөн, хәләл ефеттәребеҙҙең сафлығын, ҡыҙҙарыбыҙҙың гүзәллеген күтәрерҙәй бүтән сара тапмайбыҙ. Мөғжизә булып, әсәйем баҡый иленән ерҙәге фани донъяға әйләнеп ҡайта алһа, күкрәгемдә уның йөрәген генә йөрөтөүемде әйтеп, тапалған һүҙҙәр сарыф итеп тә тормаҫ инем. Әсә балаһының хис-кисерештәрен ҡарашынан, тын алышынан да белеп тора ул.\nХәҙерге быуын йәштәре, бәлки, ғәжәпләнеүҙән аңлап та етмәҫ, әммә мин әсәйем тураһындағы хәтирәләремде һуғыш менән бәйләйем. Юҡ, ул ут кисеп, яу юлдарын үтмәгән. Әммә уның көрәк менән ҡыртыш аҡтарған, ҡосаҡ-ҡосаҡ сей утын яғып мәктәп йылытҡан, көҙгө әсе ямғырҙарҙа күшегеп, өс балаһын ас үлемдән йолоп алып ҡалыу өсөн баҫыу ҡыҙырған фронты, бәлки, тегендәгенән хәтәрерәк булғандыр. Яу менән дауҙың эргәләш йөрөгән саҡтары донъяла йыш күренә шул.\nБөйөк Ватан һуғышының тотош тарихын күҙ алдынан үткәргәс, бер генә һөйләмгә һыйған һығымтаға киләһең. Ысындан да, сабыйлыҡтан сығып та өлгөрмәгән малайҙары ир-азамат була алған, ҡарттары таяҡтарын онотҡан, ҡыҙҙары иһә һуғыш йөгөн иңенә күтәргән халыҡты һындырыу түгел эйелтеү ҙә бер кемдең кәренән килмәй. Әйткәндәй, хәҙер мин хәтерегеҙҙә яңыртасаҡ миҫалдарҙан һөрәнле патриотлыҡты ла, байрамдарға хас ялтырауыҡты ла эҙләмәгеҙ. Тормоштоң, татлы емешенән бигерәк, әсе әремен күреп үҫкән һәм йәшәүҙең шул рәүешен тәбиғи тип ҡабул итеп өйрәнгән ханымдар ҙа, туташтар ҙа үҙҙәрен ир-ат нәҡ ошолай атап йөрөтөргә тейешлекте белмәгән. Уның ҡарауы, ҡаза килгәндә ауырлыҡ кем өлөшөнә төшөрөн әлеге миһырбанлы йәндәребеҙ өгөт-нәсихәттәрһеҙ ҙә аңлаған.\nҠаһарманлыҡтың ҙурлығын самалар үлсәмдәр бармы икән? Дошман уты аҫтында тейәлгән йөктәр менән эшелондар завод өсөн бүленгән ҡола яланға килеп туҡтай. Предприятиеның әле диуары ла, түбәһе лә юҡ, әммә станоктар инде эшләй. Өҫтән ямғыр ҡамсылай, ҡар күмә, буран ҡоторона, ҡул туң тимергә ҡуша йәбешә, ә сменаһыҙ хеҙмәт көнө 15, 18 сәғәт, хатта унан да оҙағыраҡ дауам итә. Башҡортостан тарихындағы шул осор сәхифәләрен аҡтарһаң, уларҙағы юлдарҙың күҙ йәше һәм ҡан менән яҙылғанлығына ышанаһың. Бына нефть сығарыу, ғәмәлдә, ирҙәр шөғөлө. Һуғыш ҡупҡансы ул шулай булған да. “Ишембайнефть” нефть һәм газ сығарыу идаралығы эшселәре араһында 1942 йыл башланғанда әле ҡатын һәм ҡыҙҙар 981 кеше булһа, ике йылдан улар ике меңдән ашып киткән.\n…Өндәремдә лә әсәйем һәр саҡ минең менән, төштәремдә лә яңғыҙ ҡалдырмай. Бына ул йәнә көрәк, балта, салғы менән. Йәш, кәүҙәгә таҙа ҡатындың күкрәгенән тын ауырлыҡ менән, һыҙғырып сыға. Ошо тауыштың йөрәгемде телгеләүенән һалҡын тиргә төшөп уянам. Әсәйем иһә – күптән үк тегендә. Яу тынғас та ул тамуҡҡа тиң әлеге йылдарҙы, бәхетһеҙлек һәм етемлек сәйен уртаҡлашып эскән әхирәттәрен йыш иҫкә төшөрөр булды, тик михнәтле хеҙмәттәренең Еңеүҙе яҡынайтыуы тураһында өндәшмәне. Был хәҡиҡәт, бәлки, уның уйына ла инеп сыҡмағандыр.\nҠыҙҙар тураһында яҙыр булһалар, ҡәләмдәштәрем “наҙлы зат” тигән ҡалыпҡа йыш мөрәжәғәт итеүсән. Рус телендә инде уларҙы “слабый пол” тип, ғөмүмән, түбәнһетеп ебәрәләр. Әллә шуға намыҫланып, йә иһә бүтән сәбәптәнме, ҡыҙҙарыбыҙ штанга күтәрергә, көрәшергә, футбол уйнарға, сәкән һуғырға булып китте. Сәм, әлбиттә, дәрткә ҡанат ҡуя торған нәмә, ләкин әсә була, тирә-йүндәгеләргә иркәлек, шәфҡәт, йылылыҡ өләшеү тәбиғәтенә һалынған кешеләргә тупаҫ көс шөғөлө ҡулаймы икән?\nХәйер, яйы һәм зарурлығы сыҡһа, физик ҡеүәттән мәхрүм һымаҡ күренгән юлдаштарыбыҙҙа ирҙәр ғәйрәте хасил булғандай. Белорет металлургия комбинатында домна, мартен мейестәре гөрләгән, суйын, ҡорос ут йылғаһы булып аҡҡан замандарҙа Рәйлә Гәрәева атлы ифрат мөләйем ханымды йыш осратырға насип булды. Бер мәл комбинат партия ойошмаһы сәркәтибе урынбаҫары Мәһәҙи Ғәлимшин ағай менән мартен мейестәренең береһендә ҡайнаған ҡоросто ағыҙыуҙарын ҡарап торабыҙ. Мең ярым градусҡа етеп шыйыҡланған металл юғарыла тегеләй-былай йөрөгән крандың сүмесенә аға тора, уныһы ҡоросто, осҡон шәлкемдәрен бөрктөрөп, изложница тип аталған формаларға бүлеп ҡоя. Эҫе, махсус кейеҙ кейемдән бәреп үтеп, тәнде лә, йәнде лә өтөп алып бара, ҡара күҙлектәр аша ла ҡайнар суйынға күҙ һалыр әмәл юҡ. Әҙәм балаһы ерҙә үҙе хасил иткән тамуҡ уты өҫтөндә, әлеге кран менән Рәйлә ханым Гәрәева идара иткән икән. Тантаналы мәлдәрҙә Рәйләнең күкрәгендә дәүләттең иң оло бүләктәрен күргәс тә аптырау булманы. Йәһәннәм утын өй усағындай ҙа күрмәгән кешене ҙурламағас!.. Хәйер, беҙҙең йәшлек осоронда хөрмәт түрендә моңдан мәхрүм, әммә микрофонға эйәләшкән эстрада “йондоҙҙары” түгел, ә иген иккән, балалар уҡытҡан, табындарыбыҙҙы һөт-майлы иткән апайҙар, тиңдәштәр, һеңлеләр күренә торғайны. Миңә үҙ ғүмеремдә Алтын йондоҙға лайыҡ булған ысын йондоҙҙарҙы байтаҡ күреү бәхете эләкте. Әммә шулар араһында ла иҫ-аҡылды китәрерлектәре осрай торғайны. Һүҙем, әлбиттә, егерме ике йәшендә Социалистик Хеҙмәт Геройы исемен алған Рәмзиә Ғәйфуллина тураһында. Тыумышы менән ул Туймазы районының Ҡандра-Ҡотой ауылынан. Малсылыҡта Рәмзиә апай 1960 йылда өлгәшкән уңыштар әле, был өлкәлә эштең ауырын механизмдар башҡарған саҡта ла, хайран ҡалдыра. Бик ихлас, булһын, тип эшләгәндә, һүнеп ҡуҙһыҙ ятҡан усаҡты ла дөрләтеп ебәрергә мөмкин икән.\nАҡыллы бер кеше: “Ер һөрөүҙең поэма яҙыу кеүек үк илһамлы шөғөл икәнлеген аңламайынса, йәмғиәт рәхәтләнеп йәшәүгә етә алмаҫ”, – тигән. Дәртле һәр ҡыҙға ла, Светлана Савицкаяға эйәреп, самолеттарҙа һәм космос карабында дан яулау яҙмышы теймәй. Күпселектең ерҙә йөрөүе зарури. Һөнәрҙең ҡайһыһы маҡтаулыраҡ һәм кәрәгерәк, тип бәхәс күтәреү урынһыҙҙыр. Миңә ҡалһа, Әсә булыуҙан да юғарыраҡ маҡсат һәм бәхетлерәк яҙмыш юҡтыр. Шул уҡ ваҡытта тракторсы һөнәрен үҙ иткән ҡыҙҙар йәлләү тойғоһо уята торғайны, сөнки һабанды үҙең тартмаһаң да, ер эшендә барыбер көс тә, таҫыл да кәрәк. Ә ыҡсым кәүҙәле, талсыбыҡ ише нәҙекәй Нәҡиәлә ул ҡеүәт ҡайҙан булһын? Ҡыйғы районының Ибрай ауылында, Әй йылғаһының иркен үҙәнендә, элек-электән игенселеккә әүәҫ халыҡ донъя көткән. Бөтөн илгә исеме космонавт Савицкаяныҡы һымаҡ уҡ яңғырап китмәһә лә, тракторсы Нәҡиә Ғәлина ла РСФСР Юғары Советы депутаты булып өс саҡырылыш рәттән Кремлдә йөрөнө. Әйткәндәй, зиннәтле һарайҙарҙа урт ҡабартып, хәбәр һөйләп йөрөүселәр әле лә бихисап, ләкин Нәҡиә Хәлил ҡыҙы ҡеүәтле К-700, Т-150 тракторҙарын йүгәнләп ер һөрҙө, Ленин, Октябрь Революцияһы, Хеҙмәт Ҡыҙыл Байрағы ордендарына, юғары премияларға өлгәшкән ханым, ул – ысын батыр. “Ошондай күренекле кеше менән осрашыуым һәм бергә эшләй алыуым менән ғорурланам”, – тип яҙғайны Нәҡиә тураһында Башҡортостан Хөкүмәтен сирек быуат етәкләгән Зәкәриә ағай Аҡназаров.\n“Була ла һуң ир ҡыҙҙар!..” – тип һоҡланған бер шағир. Ирлек – халҡыбыҙҙа иң юғары дәрәжә һәм баһа. Ҡыҙҙарыбыҙ ҙа, наҙ һәм гүзәллектәрен һис сайпылтмай, әсә һәм ҡатын булыу бурысын онотмай, рухи йәһәттән шул бейеклектә ҡалһын ине.


Во владивостоке 18:14 - Мы открыты\nКПП: CAT() Кузов: RD1 Распил: 148 947 ₽\nПробег: 215 000 км. Оценка: 3 Конструктор: 200 765 ₽\nКПП: IAT() Кузов: RD4 Распил: 151 184 ₽\nПробег: 252 000 км. Оценка: 3 Конструктор: 203 002 ₽\nКПП: AT() Кузов: RD5 Распил: 155 659 ₽\nПробег: 211 000 км. Оценка: 3.5 Конструктор: 207 476 ₽\nКПП: AT() Кузов: RD5 Распил: 159 387 ₽\nПробег: 184 000 км. Оценка: 3 Конструктор: 211 205 ₽\nКПП: CAT() Кузов: RD2 Распил: 159 387 ₽\nПробег: 227 000 км. Оценка: 3.5 Конструктор: 211 205 ₽\nКПП: AT() Кузов: RD4 Распил: 159 387 ₽\nПробег: 135 000 км. Оценка: - Конструктор: 211 205 ₽\nКПП: AT() Кузов: RD5 Распил: 160 133 ₽\nПробег: 465 000 км. Оценка: 3.5 Конструктор: 211 951 ₽\nКПП: CAT() Кузов: RD1 Распил: 160 879 ₽\nПробег: 224 000 км. Оценка: R Конструктор: 212 696 ₽\nКПП: AT() Кузов: RD5 Распил: 161 625 ₽\nПробег: 81 000 км. Оценка: 2 Конструктор: 213 442 ₽\nКПП: IAT() Кузов: RD5 Распил: 163 862 ₽\nПробег: 127 000 км. Оценка: 3 Конструктор: 215 679 ₽\nКПП: IAT() Кузов: RD5 Распил: 164 608 ₽\nПробег: 190 000 км. Оценка: RA Конструктор: 216 425 ₽\nКПП: DAT() Кузов: RD5 Распил: 164 608 ₽\nПробег: 137 000 км. Оценка: 2 Конструктор: 216 425 ₽\nКПП: AT() Кузов: RD7 Распил: 165 353 ₽\nПробег: 259 000 км. Оценка: - Конструктор: 217 171 ₽\nКПП: IAT() Кузов: RD5 Распил: 165 353 ₽\nПробег: 110 000 км. Оценка: RA Конструктор: 217 171 ₽\nКПП: CAT() Кузов: RD1 Распил: 165 353 ₽\nПробег: 193 000 км. Оценка: 2 Конструктор: 217 171 ₽\nКПП: DAT() Кузов: RD5 Распил: 165 353 ₽\nКПП: DAT() Кузов: RD7 Распил: 167 591 ₽\nПробег: 158 000 км. Оценка: R Конструктор: 219 408 ₽\nКПП: IAT() Кузов: RD5 Распил: 168 336 ₽\nПробег: 156 000 км. Оценка: 3 Конструктор: 220 154 ₽\nКПП: CAT() Кузов: RD2 Распил: 168 336 ₽\nПробег: 176 000 км. Оценка: - Конструктор: 220 154 ₽\nКПП: CAT() Кузов: RD1 Распил: 169 082 ₽\nПробег: 175 000 км. Оценка: 3 Конструктор: 220 900 ₽\nКПП: AT() Кузов: RD5 Распил: 169 082 ₽\nПробег: 183 000 км. Оценка: 3.5 Конструктор: 220 900 ₽\nКПП: CAT() Кузов: RD1 Распил: 169 828 ₽\nПробег: 133 000 км. Оценка: 2 Конструктор: 221 645 ₽\nПробег: 301 000 км. Оценка: R Конструктор: 221 645 ₽\nКПП: IAT() Кузов: RD6 Распил: 170 574 ₽\nПробег: 107 000 км. Оценка: 0 Конструктор: 222 391 ₽\nКПП: DAT() Кузов: RD4 Распил: 171 319 ₽\nПробег: 112 000 км. Оценка: 3.5 Конструктор: 223 137 ₽\nКПП: AT() Кузов: RD1 Распил: 172 811 ₽\nПробег: 236 000 км. Оценка: 3.5 Конструктор: 224 628 ₽\nКПП: CAT() Кузов: RD1 Распил: 172 811 ₽\nПробег: 186 000 км. Оценка: 3 Конструктор: 224 628 ₽\nКПП: AT() Кузов: RD5 Распил: 173 557 ₽\nПробег: 198 000 км. Оценка: - Конструктор: 225 374 ₽\nКПП: DAT() Кузов: RD5 Распил: 173 557 ₽\nПробег: 167 000 км. Оценка: 2 Конструктор: 225 374 ₽\nКПП: DAT() Кузов: RD5 Распил: 174 302 ₽\nПробег: 190 000 км. Оценка: 2 Конструктор: 226 120 ₽\nПробег: 181 000 км. Оценка: 3 Конструктор: 226 120 ₽\nКПП: CAT() Кузов: RD1 Распил: 174 302 ₽\nПробег: 169 000 км. Оценка: 2 Конструктор: 226 120 ₽\nКПП: AT() Кузов: RD5 Распил: 174 302 ₽\nПробег: 110 000 км. Оценка: 4 Конструктор: 226 120 ₽\nКПП: AT() Кузов: RD4 Распил: 175 048 ₽\nПробег: 103 000 км. Оценка: 4 Конструктор: 226 866 ₽\nКПП: CAT() Кузов: RD4 Распил: 175 794 ₽\nПробег: 90 000 км. Оценка: G Конструктор: 227 611 ₽\nКПП: DAT() Кузов: RD4 Распил: 175 794 ₽\nПробег: 112 000 км. Оценка: 3.5 Конструктор: 227 611 ₽\nКПП: CAT() Кузов: RD1 Распил: 176 540 ₽\nПробег: 153 000 км. Оценка: RA Конструктор: 228 357 ₽\nКПП: DAT() Кузов: RD4 Распил: 177 285 ₽\nПробег: 144 000 км. Оценка: 3 Конструктор: 229 103 ₽\nКПП: AT() Кузов: RD5 Распил: 177 285 ₽\nПробег: 102 000 км. Оценка: 3 Конструктор: 229 103 ₽\nКПП: CAT() Кузов: RD1 Распил: 178 777 ₽\nПробег: 194 000 км. Оценка: 3.5 Конструктор: 230 594 ₽\nКПП: DAT() Кузов: RD5 Распил: 178 777 ₽\nПробег: 243 000 км. Оценка: 3.5 Конструктор: 230 594 ₽\nКПП: IAT() Кузов: RD5 Распил: 178 777 ₽\nПробег: 249 000 км. Оценка: 3 Конструктор: 230 594 ₽\nКПП: CAT() Кузов: RD5 Распил: 179 523 ₽\nПробег: 191 000 км. Оценка: 3.5 Конструктор: 231 340 ₽\nКПП: CAT() Кузов: RD1 Распил: 179 523 ₽\nПробег: 143 000 км. Оценка: 3 Конструктор: 231 340 ₽\nКПП: CAT() Кузов: RD4 Распил: 179 523 ₽\nПробег: 138 000 км. Оценка: R Конструктор: 231 340 ₽\nКПП: AT() Кузов: RD1 Распил: 179 523 ₽\nПробег: 274 000 км. Оценка: 3.5 Конструктор: 231 340 ₽\nПробег: 197 000 км. Оценка: R Конструктор: 231 340 ₽\nКПП: CA() Кузов: RD1 Распил: 179 523 ₽\nПробег: 274 000 км. Оценка: RA Конструктор: 231 340 ₽\nКПП: IAT() Кузов: RD5 Распил: 179 523 ₽\nПробег: 174 000 км. Оценка: 3 Конструктор: 231 340 ₽\nКПП: DAT() Кузов: RD4 Распил: 180 268 ₽\nПробег: 210 000 км. Оценка: R Конструктор: 232 086 ₽\nКПП: DAT() Кузов: RD5 Распил: 180 268 ₽\nПробег: 144 000 км. Оценка: 3 Конструктор: 232 086 ₽\nКПП: CAT() Кузов: RD1 Распил: 180 268 ₽\nПробег: 224 000 км. Оценка: R Конструктор: 232 086 ₽\nКПП: CAT() Кузов: RD1 Распил: 181 014 ₽\nПробег: 196 000 км. Оценка: 2 Конструктор: 232 832 ₽\nКПП: IAT() Кузов: RD5 Распил: 181 760 ₽\nПробег: 136 000 км. Оценка: R Конструктор: 233 577 ₽\nКПП: AT() Кузов: RD5 Распил: 181 760 ₽\nПробег: 197 000 км. Оценка: 3.5 Конструктор: 233 577 ₽\nПробег: 91 000 км. Оценка: 2 Конструктор: 233 577 ₽\nКПП: CA() Кузов: RD1 Распил: 181 760 ₽\nПробег: 177 000 км. Оценка: 3.5 Конструктор: 233 577 ₽\nКПП: IA() Кузов: RD7 Распил: 181 760 ₽\nПробег: 179 000 км. Оценка: R Конструктор: 233 577 ₽\nКПП: AT() Кузов: RD1 Распил: 182 506 ₽\nПробег: 248 000 км. Оценка: R Конструктор: 234 323 ₽\nПробег: 196 000 км. Оценка: 3.5 Конструктор: 234 323 ₽\nКПП: IAT() Кузов: RD7 Распил: 183 997 ₽\nПробег: 301 000 км. Оценка: 3 Конструктор: 235 815 ₽\nКПП: AT() Кузов: RD4 Распил: 183 997 ₽\nПробег: 179 000 км. Оценка: 3.5 Конструктор: 235 815 ₽\nКПП: CAT() Кузов: RD2 Распил: 184 743 ₽\nПробег: 109 000 км. Оценка: RA Конструктор: 236 560 ₽\nКПП: DAT() Кузов: RD4 Распил: 184 743 ₽\nПробег: 171 000 км. Оценка: 3 Конструктор: 236 560 ₽\nКПП: IAT() Кузов: RD5 Распил: 184 743 ₽\nПробег: 101 000 км. Оценка: R Конструктор: 236 560 ₽\nКПП: AT() Кузов: RD1 Распил: 185 489 ₽\nПробег: 217 000 км. Оценка: R Конструктор: 237 306 ₽\nКПП: CAT() Кузов: RD1 Распил: 186 234 ₽\nПробег: 178 000 км. Оценка: 3.5 Конструктор: 238 052 ₽\nПробег: 173 000 км. Оценка: 3.5 Конструктор: 238 052 ₽\nКПП: CAT() Кузов: RD2 Распил: 186 234 ₽\nПробег: 70 000 км. Оценка: 99 Конструктор: 238 052 ₽\nКПП: DAT() Кузов: RD5 Распил: 186 234 ₽\nПробег: 99 000 км. Оценка: 2 Конструктор: 238 052 ₽\nПробег: 224 000 км. Оценка: 3 Конструктор: 238 052 ₽\nКПП: AT() Кузов: RD1 Распил: 186 234 ₽\nПробег: 196 000 км. Оценка: R Конструктор: 238 052 ₽\nКПП: AT() Кузов: RD7 Распил: 186 980 ₽\nПробег: 204 000 км. Оценка: R Конструктор: 238 798 ₽\nКПП: DA() Кузов: RD5 Распил: 186 980 ₽\nПробег: 142 000 км. Оценка: 3.5 Конструктор: 238 798 ₽\nКПП: CAT() Кузов: RD1 Распил: 186 980 ₽\nПробег: 278 000 км. Оценка: R Конструктор: 238 798 ₽\nКПП: IAT() Кузов: RD5 Распил: 186 980 ₽\nПробег: 132 000 км. Оценка: 3 Конструктор: 238 798 ₽\nПробег: 159 000 км. Оценка: 3 Конструктор: 238 798 ₽\nКПП: DAT() Кузов: RE3 Распил: 187 726 ₽\nПробег: 100 000 км. Оценка: 3 Конструктор: 239 543 ₽\nЛот: 69071 (Honda Kyushu) Дата: 2020-06-29 Полная пошлина 1 247 139 ₽\nПолная пошлина: 1 247 139 ₽ ?\nКПП: AT() Кузов: RD2 Распил: 187 726 ₽\nКПП: 5F() Кузов: RD1 Распил: 187 726 ₽\nПробег: 166 000 км. Оценка: 3.5 Конструктор: 239 543 ₽\nКПП: DAT() Кузов: RD5 Распил: 188 472 ₽\nПробег: 92 000 км. Оценка: R Конструктор: 240 289 ₽\nКПП: DAT() Кузов: RD4 Распил: 188 472 ₽\nПробег: 279 000 км. Оценка: 3.5 Конструктор: 240 289 ₽\nКПП: CAT() Кузов: RD1 Распил: 188 472 ₽\nПробег: 207 000 км. Оценка: 3.5 Конструктор: 240 289 ₽\nПробег: 164 000 км. Оценка: 3 Конструктор: 240 289 ₽\nПробег: 157 000 км. Оценка: R Конструктор: 240 289 ₽\nПробег: 111 000 км. Оценка: 3 Конструктор: 240 289 ₽\nКПП: AT() Кузов: RD5 Распил: 188 472 ₽\nПробег: 221 000 км. Оценка: R Конструктор: 240 289 ₽\nКПП: DAT() Кузов: RD5 Распил: 189 217 ₽\nПробег: 127 000 км. Оценка: 3 Конструктор: 241 035 ₽\nКПП: IAT() Кузов: RD5 Распил: 189 217 ₽\nПробег: 130 000 км. Оценка: 3 Конструктор: 241 035 ₽\nКПП: AT() Кузов: RD7 Распил: 189 217 ₽\nПробег: 164 000 км. Оценка: 3.5 Конструктор: 241 035 ₽\nКПП: AT() Кузов: RD4 Распил: 189 217 ₽\nПробег: 104 000 км. Оценка: 3.5 Конструктор: 241 035 ₽\nКПП: IAT() Кузов: RD6 Распил: 189 963 ₽\nПробег: 186 000 км. Оценка: 3.5 Конструктор: 241 781 ₽\nКПП: CAT() Кузов: RD6 Распил: 189 963 ₽\nПробег: 240 000 км. Оценка: 3.5 Конструктор: 241 781 ₽\nКПП: IAT() Кузов: RD4 Распил: 189 963 ₽\nПробег: 155 000 км. Оценка: 99 Конструктор: 241 781 ₽\nКПП: DAT() Кузов: RD5 Распил: 189 963 ₽\nПробег: 148 000 км. Оценка: R Конструктор: 241 781 ₽\nКПП: IAT() Кузов: RD7 Распил: 189 963 ₽\nПробег: 275 000 км. Оценка: 3.5 Конструктор: 241 781 ₽\nКПП: IAT() Кузов: RD4 Распил: 190 709 ₽\nПробег: 134 000 км. Оценка: 3.5 Конструктор: 242 526 ₽\nКПП: CAT() Кузов: RD1 Распил: 190 709 ₽\nПробег: 145 000 км. Оценка: 3.5 Конструктор: 242 526 ₽\nПробег: 52 000 км. Оценка: 0 Конструктор: 242 526 ₽\nКПП: AT() Кузов: RD1 Распил: 190 709 ₽\nПробег: 177 000 км. Оценка: 3.5 Конструктор: 242 526 ₽


Ғайса Мәсихкә хеҙмәт итеүсе Павел менән Тимофейҙан Филиптағы имандаштар берҙәмлегенең етәкселәре һәм ярҙамсыларына, Ғайса Мәсихтеке булған бар изгеләргә сәләм.\nҺеҙҙе иҫкә төшөргән һайын, мин Аллама рәхмәттәр уҡыйым,\nбөтөнөгөҙ өсөн ҡылған доғаларымды һәр ваҡыт ҙур шатлыҡ менән башҡарам,\nсөнки тәүге көндән башлап бөгөнгә тиклем Һөйөнөслө Хәбәрҙе таратыуҙа ҡатнашаһығыҙ.\nТормошоғоҙҙа изгелекле эш башлаған Алла уны Ғайса Мәсих килгән көнгә тиклем тамамлар, тип ышанам.\nМиңә һеҙҙең бөтөнөгөҙ тураһында ла шулай тип уйларға нигеҙ бар, сөнки һеҙ минең йөрәгемдә урын алдығыҙ. Төрмәлә булған ваҡытта ла, Һөйөнөслө Хәбәрҙе яҡлағанда һәм раҫлағанда ла, барығыҙ ҙа минең менән Алла мәрхәмәтен бүлешәһегеҙ.\nБарығыҙҙы ла Ғайса Мәсих һөйөүе менән яратыуыма һәм һағыныуыма Алла шаһит.\nМөхәббәтегеҙ белемдә лә, тәрән аң-зиһендә лә артҡандан-арта барһын тип доға ҡылам.\nҺеҙҙең иң яҡшыларҙы һайлап ала белеүегеҙ, Мәсих килер көнгә саф һәм кәмселекһеҙ булыуығыҙ,\nАлланы данлау һәм маҡтау өсөн Ғайса Мәсих аша килгән хаҡлыҡ емештәрен мул килтерегеҙ, тип доға ҡылам.\nИмандаштар, минең менән булған хәлдәрҙең дә Һөйөнөслө Хәбәрҙе таратыуҙа файҙа килтергәнен белеүегеҙҙе теләйем.\nҺөҙөмтәлә Мәсих хаҡына тотҡонда булыуым ҡайсар һаҡсыларына ла, башҡаларға ла мәғлүм булды.\nӘ имандаштарыбыҙҙың күбеһе, тотҡонда булыуымды белеп, Раббыға ҡарата ышаныстары нығынды, Алла һүҙен тағы ла ҡыйыуыраҡ, ҡурҡмайынса вәғәзләй башланылар.\nӘйтергә кәрәк, ҡайһы берәүҙәр Мәсихте көнләшеү һәм сәм арҡаһында вәғәзләһә, икенселәре иһә был эште яҡшылыҡ ҡылыу ниәте менән башҡара.\nБылары, минең Һөйөнөслө Хәбәрҙе яҡлау өсөн Алла тарафынан төрмәгә бикләнгәнемде белеп, мөхәббәткә таянып эш итә.\nТәүгеләре иһә ысын күңелдән түгел, ә көнләшеп, төрмәләге хәлемде ауырайтыу өсөн Мәсихте вәғәзләй.\nӘммә уның әһәмиәте юҡ. Мәсихте нисек кенә вәғәзләмәһендәр, ике йөҙлөлөк менәнме, ихласмы – мин быға ҡыуанам һәм ҡыуанасаҡмын ғына,\nсөнки беләм: әлеге хәлем һеҙҙең доғаларығыҙ һәм Ғайса Мәсих Рухының ярҙамы менән миңә ҡотолорға булышлыҡ итер.\nБер ниндәй хәл дә мине хурлыҡҡа төшөрә алмауына, һәр ваҡыттағыса хәҙер ҙә ҡыйыу булырыма һәм тормошомда ла, үлемемдә лә, һәм, ғөмүмән, минең менән нимә генә булмаһын, Мәсихте данларыма өмөтләнәм һәм шул ваҡытты ашҡынып көтәм.\nМинең өсөн йәшәү – ул Мәсих, ә үлем – табыш.\nӘгәр ҙә йәшәүем менән емештәрҙе мулыраҡ биреүемде дауам итә алам икән, был осраҡта ҡайһыныһын һайлаясағымды белмәйем.\nМин ике юл сатында торам. Был донъяны ҡалдырып, Мәсих менән бергә булырға тигән теләгем бар, һәм был күпкә яҡшыраҡ.\nӘммә һеҙҙең өсөн минең был донъяла ҡалыуым мөһимерәк.\nБыға ныҡ инанғанлыҡтан, һеҙҙең менән ҡалып, имандағы уңышығыҙ һәм ҡыуанысығыҙ хаҡына барығыҙ менән бергә булырмын.\nЯнығыҙға ҡабат килгәндә, һеҙ минең өсөн Ғайса Мәсихтә тағы ла нығыраҡ ғорурлана аласаҡһығыҙ.\nНисек кенә булмаһын, Мәсих тураһындағы Һөйөнөслө Хәбәргә лайыҡлы йәшәгеҙ. Мин киләмме, яңынан һеҙҙе күрәмме, әллә килмәйемме – берҙәм булыуығыҙҙы һәм иңгә-иң терәп, Һөйөнөслө Хәбәргә иман хаҡына көрәшеүегеҙҙе ишетеп торорға яҙһын.\nБер ниндәй осраҡта ла үҙегеҙгә ҡаршы булған кешеләрҙән ҡурҡмағыҙ: был – уларға һәләкәт, ә һеҙҙең өсөн ҡотолоу билдәһе. Был – Алла эше,\nсөнки һеҙгә Мәсих хаҡына иман тотоу ғына түгел, ә Уның өсөн ғазаптар сигеү ҙә бирелде.\nҺеҙ мин алып барған көрәште үҙегеҙ ҙә күрҙегеҙ, ишетеп тә тораһығыҙ һәм, шулай уҡ, көрәшәһегеҙ.


Бәхет кемгә йылмая?\n26 Февраль 2020, 19:46\nБаш ҡаланың М. Кәрим исемендәге 158-се башҡорт гимназияһында Бөтә донъя фольклориадаһын асыу уңайынан Туған телдәр байрамы ойошторолдо.\nБаш ҡаланың М. Кәрим исемендәге 158-се башҡорт гимназияһында Бөтә донъя фольклориадаһын асыу уңайынан Туған телдәр байрамы ойошторолдо. Байрам йәнле күргәҙмәләр менән башланып китте. Унда республикала йәшәгән халыҡтар үҙҙәренең ҡул эштәрен, милли кейемендәрен тәҡдим итте. Мәҫәлән, Тәтәшле районының Иҫке Балтас ауылынан килгән удмурттар бик матур күргәҙмә әҙерләгәйне. Түбәнге Балтас мәктәбе директоры Людвиг Зидымаков уҡыусылары менән килгән. Уларҙың белем усағында "Береста", "Оҫта ҡулдар" түңәрәктәре эшләй.\nАртабан сара тантаналар залында дауам итте. Унда Дәүләт Думаһы депутаты, Башҡортостан халыҡтары ассамблеяһы рәйесе Зөһрә Рәхмәтуллина, Дәүләт Йыйылышы – Ҡоролтай депутаты, республика татарҙары конгресы етәксеһе Римма Үтәшева, Дәүләт Йыйылышы – Ҡоролтай депутаты, Башҡорт ҡатын-ҡыҙҙары йәмғиәте рәйесе ГөлнурҠолһарина, Мәғариф һәм фән министрлығының Милли мәғариф идаралығы етәксеһе Булат Зинуров, Бөтә донъя башҡорттары ҡоролтайы башҡарма комитеты рәйесе Искәндәр Юлдашев, Башҡортостан Яҙыусылар союзы ағзаһы, шағирә Лариса Абдуллина сығыш яһап, йыйылған халыҡты, балаларҙы байрам менән ҡотланы, бүләктәрен тапшырҙы.\nМилли кейемдәрҙә сығыштар, төрлө телдәрҙәге йырҙар, шиғырҙар сараны йәмләне. Аллаға шөкөр, тип йәшәргә кәрәк республикабыҙҙағы халыҡтарға! Сара барышында әйтелгәнсә, Башҡортостанда тыуыу һәм йәшәү - үҙе бәхет.


Енәйәтселәрҙең уйлап табыу оҫталығына иҫең китерлек! Миҫа л өсөн уларҙың һуңғы "фишкаһын" ғына алайыҡ. Рәсәйҙең ҡайһы бер төбәктәрендә Бөтә Рәсәй ауыл хужалығы иҫәбен алыусылар и семе аҫтында ялған теркәүселәр ауыл халҡының үҙенән үк\nалынған мәғлүмәт өсөн түләү йыйыуҙары асыҡланды! Хатта үҙ таксалары ла бар икән: һәр ихатанан 200 һум һәм һәр мал башы\nһәм ҡош - ҡорт өсөн бишәр һум. Ябай халыҡ ауыл хужалығы иҫәбен алыусыларҙы әрләй - әрләй алдаҡсыларға үҙ аҡсаһын сығарып бирә. Был турала күп тапҡыр әйтелеүенә ҡарамаҫтан, ауыл халҡы ышаныусан булып ҡалыуын дауам итә. Тағы бер тапҡыр ҡабатлайбыҙ - мәғлүмәт биргән өсөн аҡса түләү кәрәкмә й!!!\nАллаға шөкөр, беҙҙең республикала бындай хәлдең күҙәтелгән е юҡ әле. Һәм улар артабан да булмаһын өсөн "БАШвестЪ" гәзит е иҫәп алыусыларҙы мутлашыусыларҙан айырырға ярҙам итерлек кәңәштәр бирмәксе. Иҫәп алыусының ( ул һеҙгә ике тапҡыр килергә тейеш ) паспорт ы, танытмаһы ( Башҡортостанстаттың мисәте, был ведомство етәксеһенең имзаһы һәм иҫәп алыусының фамилияһы менән), шулай уҡ фирмалы һары бейсболкаһы һәм фирмалы ҡара сумкаһы булыуы мотлаҡ. Иҫәп алыу ҡағыҙын улар гелийлы ручка менән генә тултыра. Һеҙҙең йортта ( дачала, учасктала һ. б.)\nиҫәп алыусы 30 - 40 минут самаһы буласаҡ, иҫәп алыу ҡағыҙын да бирелгән һорауҙарға яуап иреү өсөн нәҡ шунса ваҡыт кәрәк.\nБыл биттәр, белеүегеҙсә, дүрт төрҙә була. Һәр береһенең\nүҙенсәлеге тураһында ла күп һөйләнелде.\nАуыл хужалығы иҫәбен алыу объекттарының барлыҡ\nкатегориялары буйынса ла ( ауыл хужалығы ойошмаларынан башҡа) иҫәпкә алыу ҡағыҙҙарын иҫәпкә алыусылар ғына тултыра.\nӘ мәғлүмәт иһә бары тик һеҙҙең һүҙҙәрҙән генә алынып яҙы ла, уның дөрөҫ булыу - булмауын бер кем дә тикшермәй, әммә һ еҙ намыҫлы кеше икән, тимәк мәғлүмәт йәшереү өсөн сәбәп юҡ.\nҺәм әгәр ҙә тотош ил буйынса ауыл хужалығының хәл - торошо\nхаҡында дөрөҫ мәғлүмәт йыйырға ярҙам итергә теләһәгеҙ, яуаптарығыҙ дөрөҫлөккә тап киләсәк.\nХафаланмағыҙ: барлыҡ мәғлүмәттәр ҙә конфиденциаль, ҡағыҙҙарҙа фамилия, йәшәү урыны һ. б. күрһәтелмәй.\nРеспубликала был йһәттән шаҡтай эш башҡарылған да инде.\nӘлеге ваҡытта иҫәпкә алыу менән шөғөлләнеүсе персонал йыйыу , транспорт, биналар менән тәьмин итеү, уларҙы мебель һәм элемтә менән йыһазландырыу буйынса эш бара. Ауыл хужалығы иҫәбен алыуҙың беренсе этабы үтте. Бөгөнгө көн мәғлүмәттәре\nбуйынса, әлеге ваҡытта Башҡортостанда 1 240 300 объект иҫәпкә алыныу алдында тора.


26 Август , 09:15\nАрыҫлан ауылы зыяраты кәртәһенең евроштакетниктарына “айыу майы һөрткәндәр”\nКеше был донъяға мәңгелеккә килмәй. Көнө бөтһә, байлығың да тороп ҡала. Балаларың, туғандарың, яҡындарың, ауылдаштарың иҫләй, әгәр арҙаҡлы шәхес икәнһең, илең, милләттәштәреңдең телендә, хәтерендә һаҡлана әҙәм балаһының исеме.\nБәләкәйҙән зыяраттан әйбер алмаҫҡа, ул яҡҡа бармаҡ менән дә төртөргә ярамағанлығын, баш менән ымлап ҡына күрһәтергә өйрәтте беҙҙе ололар. Заманында дини тәрбиә ул хәтлем көслө булмаһа ла, ауылдаштарымдың һәр ваҡыт кешене һуңғы юлға оҙатыу йолаһына бик иғтибарлы башҡарыуына һоҡланам. Баҡыйлыҡҡа күскән ауылдашына һуңғы хөрмәтен күрһәтә, улар хәйерен бирә, мәрхүмдең ризалығын алырға тырыша, белепме-белмәйме ҡылған ҡылыҡтарын ғәфү итеүен һорай.\nАрыҫлан ауылындағы изге урындың кәртәләүҙәрен һүтеп алып киткәндәр, тигән хәбәрҙе ишеткәс, үҙ күҙебеҙ менән барып күрергә булдыҡ. Нисек инде улай, кемдең ҡулы барҙы икән был ҡара эшкә? Беҙҙең менән барған ауыл старостаһы Ринат Хәйбуллин, уның күршеһе Сәлих Иҫәкәев ҡара эшкә баҙнат иткән, кешелеклелеген юғалтҡан хаяһыҙ, алама әҙәмдәрҙең ҡылығына хайран ҡала. Бер нисә йыл элек кенә ауыл халҡы өмә эшләп, зыяратты кәртәләп алған булған. “Евроштакетниктарҙы дрель менән бороп алып китеүе оҙаҡ ваҡыт та талап ителмәй. Ниндәйҙер маҡсат менән белгән кеше генә ҡыланған бында”, - ауыл уҙамандары аптырай.\nЭлегерәк тә шундай хәл ҡабатланғанын һөйләне улар. Ҡотошта, Яңауылда ла ошондай аҙымға барған күҙенә ҡан һауған, аҡты ҡаранан айыра белмәгән, түбәнселеккә төшкән әҙәмдәр. Тимергә хаҡ артҡас, химзавод янындағы металлолом ҡабул иткән базаға нержавейка зыярат кәртәләрен килтереп тапшыралар.\nӘлбиттә, ауыл халҡы тиҙ арала зыярат ҡоймаһын рәткә килтереү яйын күрәсәк. Фермер Әхәт Ибраһимов яңы кәртәләр алып ҡуйыу өсөн үҙ өлөшөн индергән. Урындағы башланғыстарға ярҙам итеү программаһына ярашлы, иҫке зыяратты кәртәләү ҙә ниәтләп торалар. Әммә уғрылыҡҡа барған әҙәмдәр барыбер Аллаһы Тәғәләнең язаһынан, кеше әрнешенән ҡурҡырға тейештер, тип уйлайым.\nӘхәт Ибраһимов, фермер:\nБоһорман ауылы биләмәһе хакимиәте контораһы элегерәк заманында зыярат булған урында урынлашҡан ине. Шул яҡта экскаватор менән ҡаҙыу эштәре башланғас, ер менән кеше һөйәктәре лә килеп сыға башлаған. Шул ауылдың биш малайы, ҡыҙыҡ күреп баш һөйәген типкеләп уйнатып йөрөтә башлай, өлкәндәрҙең әйтеүенә ҡолаҡ та һалмай. Ни эшләп олораҡтар ул һөйәктәрҙе һыйып, кире ерләп ҡуймағандыр, уныһы икенсе мәсьәлә. Әммә шуныһы хәтерҙә ҡалды: шул биш уҡыусы ла ир ҡорона етеү менән, ни сәбәптәндер, йәшләй генә донъя ҡуйҙы. Бәлки мәрхүмдең ҡарғышы төшкәндер...


Материалы за 01.02.2013 » Всемирный Курултай (конгресс) башкир\nВсемирный Курултай (конгресс) башкир » Материалы за 01.02.2013\n(Ишембай районы башҡорттары ҡоролтайының башҡарма комитеты рәйесе Ә.Ғ.Фәйзүллиндың сығышы)\nХалҡыбыҙҙың өс тағаны булып дине, теле һәм ере тора. Тарих төпкөлдәренә күҙ һалһаҡ, ул дин, тел, ер өсөн бер ҡасан да көрәшен туҡтатмаған. Ҡыҙғанысҡа ҡаршы, халҡыбыҙ өсөн хәүефле булған проблемалар бөгөн дә бихисап. Шуларҙың береһе - халҡыбыҙға көн итеү мөмкинлеге биргән ер мәсьәләһе. Ауыл халҡын мал көтөү, бесән әҙерләү урындарының етешмәүе, йүкәлектәрҙең, бигерәк тә һыу буйҙарының, йола буйынса байрамдар үткәреп, ял итә торған урындарҙың ситтән килгән кешеләр тарафынан ҡуртымға алыныуы хафаға һала. Күпмелер ваҡыттан һуң был ерҙәрҙе бөтөнләйгә юғалтыу ҡурҡынысы янай.


Ғүмәров — Башҡорт Википедияһы\nҒүмәров — башҡорт һәм татар фамилияһы.\nҒүмәров Вил Бәшир улы (2.04.1949—22.06.1994), шағир.\nҒүмәров Вәрис Зыяҡай улы (7.11.1928—27.08.2007), ғалим-табип, юғары мәктәп хеҙмәткәре. Медицина фәндәре кандидаты (1970). СССР Журналистар союзы ағзаһы. 1970—1992 йылдарҙа Башҡортостан дәүләт медицина институты уҡытыусыһы, 1992—2000 йылдарҙа «Башҡорт энциклопедияһы» ғилми нәшриәтенең әйҙәүсе мөхәррире. СССР-ҙың һаулыҡ һаҡлау отличнигы, Башҡортостан Республикаһының атҡаҙанған табибы (1996).\nҒүмәров Ғариф Мортаза улы (10.12.1891—18.08.1974), башҡорт яҙыусыһы, тәржемәсе. «Почёт Билдәһе» ордены кавалеры (1955). РСФСР-ҙың атҡаҙанған мәҙәниәт хеҙмәткәре (1971). Беренсе донъя һәм граждандар һуғышында ҡатнашыусы. 1934 йылдан СССР Яҙыусылар союзы ағзаһы.\nҒүмәров Илдар Ибраһим улы (1958) — Башҡортостан Республикаһының халыҡ артисы (1999).\nҒүмәров Исхаҡ Идрис улы (1912—1993) — подполковник, Бөйөк Ватан һуғышында ҡатнашыусы.\nҒүмәров Рауил Ғатаулла улы (1911—2003) — рәссам, БАССР-ҙың атҡаҙанған сәнғәт эшмәкәре, Бөйөк Ватан һуғышында ҡатнашыусы.\nҒүмәров Рәмил Ғәтүф улы (25.04.1953—8.04.2018), төҙөүсе, 1995—2018 йылдарҙа Хеҙмәт Ҡыҙыл Байраҡ орденлы «Башнефтепромстрой» тресының генераль директоры. Башҡортостан Республикаһының атҡаҙанған төҙөүсеһе, «Рәсәйҙең почётлы төҙөүсеһе» һәм «Нефтекама ҡалаһы алдындағы хеҙмәттәре өсөн» (2013) маҡтау билдәләре эйәһе.\nҒүмәров Фәйзи Муллағәли улы (1926) — шағир.\nҒүмәров Фәрит Хафиз улы (1929—2000) — ғалим-тарихсы, Башҡортостан Республикаһының атҡаҙанған мәҙәниәт хеҙмәткәре (2000).\nҒүмәрова Лилиә Салауат ҡыҙы (16.12.1976) — дәүләт һәм йәмәғәт эшмәкәре, педагогия фәндәре кандидаты.\nҒүмәрова Сәриә Ибраһим ҡыҙы (1935—1995) — табип, йәмәғәтсе. Башҡорт АССР-ының атҡаҙанған табибы (1973).\nҒүмәрова Фәхирә Мөхәмәтшәрип ҡыҙы (1921—1996) — Социалистик Хеҙмәт Геройы (1966).\nhttps://ba.wikipedia.org/w/index.php?title=Ғүмәров&oldid=892806 ҡабул ителгән\nПоследний раз редактировалась 8 июнь 2019 в 01:40\nБыл бит һуңғы тапҡыр 01:40 8 июнь 2019 үҙгәртелгән.


Баланы мәктәпкә әҙерләү күпмегә төшә | ГТРК «Башкортостан» — Новости Уфы и РБ\n17 августа 2015 — 17:18\nСветлана Ишбулдина Ейәнсура районынан килгән. Быйыл туғыҙынсы синыфҡа барыусы ҡыҙы Наҙгөлгә бергәләп кейем һайлайҙар. Бар кәрәк –яраҡтарҙы ла алдан хәстәрләп ҡуйыу мөһим, ти Светлана ханым.\nӘлбиттә, балаларҙы мәктәпкә йыйыу ябай мәсьәлә түгел. Ата- әсәләр кибеткә сығыр алдынан исемлек төҙөргә мәжбүр.\nКейем һайлағанда иһә, мәктәп йә гимназияларҙың талабынан сығып эш итергә кәрәк. Етештереүсе мөһим булмаһа, махсус йәрминкәләрҙән һайларға мөмкин. Бында уҡыусылар өсөн костюмдар 2 мең 100 һумдан алып 5 мең һумғаса, ҡыҙҙар формаһын 800-ҙән 2 мең 500 һумға тиклем, блузкалар 600-1200, алъяпҡыстарҙы 700-1000 һумға һатып алырға мөмкин. Спорт кейеме яҡынса мең ярымдан алып өс меңгә тиклем тора.\nМәктәп уҡыусылары өсөн әле иң ҡыҙыу мәл. Уҡыу башланырға һынаулы ғына көндәр ҡалды. Ата-әсәләр уҡыу кәрәк-яраҡтарын, кейем-һалымды алдан хәстәрләп ҡуйырға тырыша. Бер баланы мәктәпкә әҙерләү өсөн генә кәмендә 15-20 мең аҡса кәрәк. Ғаиләлә бер-нисә уҡыусы булһа был сумма ике-өс тапҡырға артығыраҡ килеп сыға.\nҠайһы бер ата-әсәләр бала тиҙ үҫә тип арзаныраҡ кейем алһа, бәғзеләре ҡиммәтле булһа ла тәбиғи туҡыманан тегелгәнен һайлай. Һатыусылар әйтеүенсә, хаҡтар былтырғыға ҡарағанда әллә ни артмаған.\nАта-әсәләр балалары өсөн ниндәй генә кейем һайлаһа ла, 15- 20 мең һум аҡсаһын сарыф итергә тура киләсәк. Белем үрҙәрен яулау йылдан-йыл ҡатмарлаша.


Июлдә республикала йәшәүселәрҙе өҫтәмә ял көнө көтә // Йәмғиәт | новости башинформ.рф\nИюлдә республикала йәшәүселәрҙе өҫтәмә ял көнө көтә\n16:15, 8 июля 2020 Йәмғиәт\nИюлдә республикала йәшәүселәрҙе өҫтәмә ял көнө көтә Фото: Олег Яровиков\n31 июлдә Ҡорбан байрамы уңайынан Башҡортостанда йәшәүселәрҙе өҫтәмә ял көнө көтә.\nБыйыл Ҡорбан байрамы йомаға тура килә. Шуға өс көн рәттән — 31 июлдә, 1 һәм 2 августа ял итергә мөмкин.\n30 июлдә эш көнө бер сәғәткә ҡыҫҡара.\n«Башинформ» хәбәр иткәнсә, Башҡортостанда эшләмәгән байрам көндәре Рәсәйгә ҡарағанда күберәк.\nРәсәй Федерацияһында билдәләнгән байрамдарға өҫтәп Башҡортостанда тағы өс байрам көнө бар.\n«Башҡортостан Республикаһында байрам һәм иҫтәлекле көндәр тураһында»ғы законға ярашлы, 11 октябрҙә билдәләнгән Республика көнө, шулай уҡ Ураҙа һәм Ҡорбан байрамдары эшләмәгән көндәр булып иҫәпләнә. Быйыл улар 24 майға һәм 31 июлгә тура килде.\nТеги: байрамдар, Ҡорбан байрамы


«Киске Өфө» гәзитенең сайты - ТЫУЫМ КӘМЕЙ ӘЛЕГӘ... - 2020 - Мәҡәләләр\nБер киренең бер ыңғай яғы була йәки бәхетһеҙлек булмаһа, бәхет булмаҫ ине тиҙәр. Коронавирус донъяға хәүеф менән янап, күптәрҙе эшһеҙ, аҡсаһыҙ ҡалдырһа ла, хөкүмәт яғынан ярҙам күләме артыуы, йәғни 16 йәшкә тиклем балалары булған ғаиләләрҙең төрлө пособиелар алып, ғаилә бюджетын нығытыуы шул турала һөйләмәйме ни? Быға тиклем дә илебеҙҙә икенсе генә түгел, беренсе балаға ла әсәлек капиталы түләүе индерелгәйне. Әммә илдә тыуым кимәле йылдан-йыл кәмей. Уны финанс ярҙамы менән генә арттырыу мөмкинме? Был күренештең тағы ла беҙ уйламаған сәбәптәре бармы? Ошо һәм башҡа һорауҙарға БР Стратегик тикшеренеүҙәр институтының фәнни хеҙмәткәре Рената КОМЛЕВА менән әйҙәүсе фәнни хеҙмәткәре, тарих фәндәре кандидаты Гөлдәр ХИЛАЖЕВА яуап бирә.\nОшо көндәрҙә "Башинформ" агентлығы үткәргән онлайн-конференцияла ғалимдар белдереүенсә, яҡын арала тыуым кәмеүе һәм айырылышыуҙар һаны артыуы ихтимал икән. Бындай раҫлауҙар нимәгә нигеҙләнә?\nРената Комлева: Халыҡ-ара тәжрибә күрһәтеүенсә, карантин ваҡытында социаль ҡурсаланыу бик йыш айырылышыуҙар һанының артыуына килтерә. Тормош рәүешенең үҙгәреүе, стресс, аралаша белмәү ғаилә низағтарына сәбәп булып тора. Был осраҡта Ҡытайҙың Дачжоу ҡалаһын миҫалға килтерергә мөмкин: унда карантин талаптары йомшарыу менән шунда уҡ 300 пар айырылыша, ә Фучжоу ҡалаһы хакимиәте айырылышыу тураһында ғаризаларға күмелә һәм карантиндан һуң көнөнә 10 ғаризаны ғына ҡабул итеү лимитын индерергә мәжбүр була. Австралияла талашыусы ир менән ҡатын өсөн махсус психологик хеҙмәттәр ойошторғандар. АҠШ-та ғаиләлә көс ҡулланыу артыуы күҙәтелә. Шуға күрә, бындай күренештәр Рәсәйҙә лә күҙәтелеүе ихтимал.\nДәүләт беренсе бала тыуғанда ла, икенсе балаға ла Әсәлек капиталы түләүҙе тормошҡа ашыра, әммә был да тыуымды арттырмай. Бөгөн, ата-әсәләр белдереүенсә, бала табып-үҫтереүҙең хаҡы бик ҡиммәт. Ә бит элек бындай түләүҙәр ҙә булмаған, һәр бала үҙ ризығы менән тыуа, тип ҡабул иткәндәр. Ни өсөн бөгөн хатта Әсәлек капиталы ла тыуымды арттырмай?\nРената Комлева: Тыуымға килгәндә, бында, киреһенсә, артыуҙы көтөргә кәрәкмәй, сөнки тотороҡлолоҡ булмағанда, эш хаҡтары кәмегәндә, хеҙмәт баҙары тарайғанда, киреһенсә, ғаиләләр был бурысты кисектереп торорға тырыша. Тарихтан күренеүенсә, көрсөк һәм башҡа социаль тетрәнеүҙәр һәр саҡ тыуымдың кәмеүенә килтерә. Ике-өс ай социаль ҡурсаланыу һөҙөмтәһендә урыны-урыны менән тыуым артыуы ихтимал, әммә ул дөйөм статистикаға йоғонто яһамай. Пандемия эҙемтәләре тыуым кимәле өсөн, киреһенсә, кире булыуы ихтимал.\nЫсынлап та, Әсәлек капиталы ғына бала тыуыу һәм уны тәрбиәләү, үҫтереүгә бәйле сығымдарҙы ҡапламай. Әммә был түләүҙәрҙе барлыҡ сығымдарҙы ҡаплай тип ҡабул итергә түгел, ә бары тик дәүләттең бала тыуғанда ғаиләгә өҫтәмә социаль ярҙамы тип ҡарарға кәрәк. Матди сараларҙың төп сығанағы булып халыҡтың эш килеме торорға тейеш. Шуға күрә, минеңсә, дәүләттең төп бурысы - иҡтисадты үҫтереү һәм ғаилә өсөн иң ауыр осорҙарҙа - бала тыуғанда, мәктәпкә барғанда һ.б. - уларға өҫтәмә ярҙам тәҡдим итеп, граждандар ғаиләләрен ҡарай алһын өсөн шарттар булдырыу.\nДонъя статистикаһына күҙ һалғанда, милләт артһын өсөн ғаиләләрҙә мотлаҡ 3 бала булырға тейеш. 1 йәки 2 бала ғына тәрбиәләгән ғаиләләр һаны артҡан һайын милләт тә әкренләп юҡҡа сыға бара, тиҙәр. Был, ғәмәлдә фәнни нигеҙҙә раҫланғанмы?\nРената Комлева: Халыҡтың һанын арттырыу өсөн (шул иҫәптән айырым этник төркөмдөкөн) ғаиләләрҙең кәм тигәндә 50 процентында өс бала булырға тейеш. Башҡорттар һәр саҡ юғары репродуктивлығы һәм балалар һаны буйынса башҡа этник төркөмдәрҙән айырылып торған. Әммә 2010 йылғы халыҡ иҫәбен алыу буйынса бары тик башҡорт ҡатындарының 27 процентының ғына балаһы өсәү һәм унан күберәк булған, шуға ҡарамаҫтан, Башҡортостандың башҡа халыҡтары менән сағыштырғанда, был да юғары күрһәткес (рус ҡатындары -13,5 процент, татар ҡатындары - 19,6 процент. Статистика бары тик ҡатын-ҡыҙҙарҙың милләте буйынса ғына алып барыла һәм бала табыу мөҙҙәте үткән йәштәгеләр ҙә индерелә). Был башҡорттарҙың бөгөнгө быуынының һаны артһын өсөн етерлек түгел. Шуға күрә, башҡа халыҡтарҙыҡы кеүек һиҙелерлек булмаһа ла, башҡорттарҙың да кәмеүен күҙәтәбеҙ.\nҒәҙәттә, был тормошта бөтә нәмә тулҡын рәүешендә бара: ниндәйҙер этапта аҫҡа тәгәрәй, ниндәйҙер мәлдә өҫкә үрләй. Демография мәсьәләләрендә лә шундай "тулҡындар" барҙыр, моғайын? Ғәҙәттә, ниндәй мәлдәрҙә тыуым артыуы күҙәтелә?\nРената Комлева: Тыуым һәм үлем күрһәткесе туранан-тура халыҡтың йәш структураһына бәйле. Һуғыштар, аслыҡ, көрсөк халыҡтың бер быуынын алып китеп, башҡа йылдарҙа икенсе быуындың һаны тотороҡланыуы электән килә. Һөҙөмтәлә демография тулҡыны барлыҡҡа килә - күп һанлы быуын аҙ һанлыһын алмаштыра, ә күп һанлы быуындың балалары һәм ейәндәре социаль тетрәнеүҙәрҙән зыян күргән быуын вариҫтарына ҡарағанда күберәк була. Уҙған быуаттың 80-се йылдарында тыуым артыуы уларҙың ата-әсәләренең быуыны - һуғыштан һуңғы 1960 йылғыларҙың күп һанлы булыуына бәйле. Шундай уҡ күренеш 80-се йылдарҙа тыуғандар үҙҙәре ата-әсә булыу йәшенә еткәс, 2000-2010 йылдарҙа ла күҙәтелә. Әлеге мәлдә беҙ имен булмаған йәш структураһы фазаһында торабыҙ, сөнки әле репродуктив йәшкә уҙған быуаттың 90-сы йылдарында тыуған аҙ һанлы быуыны инде.\nМәскәү белгестәре 2025 йылға ил халҡының 1 миллионға кәмеүен күҙаллай. Тимәк, үлем арта, тыуым артмай. Ә Башҡортостан буйынса ниндәй фараздар бар?\nРената Комлева: Росстат фараздарына ярашлы, Башҡортостан Республикаһы халҡының һаны уртаса вариантта 2025 йылға 3958 мең кешегә һәм юғары вариантта 4006 мең кешегә ҡалыу ихтималлығы фаразлана (2020 йылдың 1 ғинуарына 4038 мең кеше). Быға йәш структураһының имен булмаған факторы йоғонто яһай - республикала 10 йыл инде 60-69 йәшлектәр һаны арта, ә хеҙмәткә яраҡлы халыҡ һаны, киреһенсә, кәмей. Тимәк, үлеүселәр һаны тыуыусылар һанынан артыҡ буласаҡ.\nБынан бер нисә йыл элек Башҡортостанда халыҡ һаны миграция һөҙөмтәһендә арта, тигәйнегеҙ. Бөгөн был мәсьәлә нисек тора?\nГөлдәр Хилажева: Башҡортостанда миграция хәрәкәте Рәсәйҙең күпселек төбәгендәге кеүек үк сценарий буйынса бара. Республика халҡы насар үҫешкән, алыҫ ауылдарҙан сығып, ҙурыраҡ ауылдарға йәки ҡалаға күсергә тырыша. Ә инде бәләкәй ҡалалар халҡы, үҙ сиратында, ҙур ҡалаларға күсенергә тырыша. Процесс шулай дауам итә.\nБашҡортостанда, тәү сиратта, республика эсендәге миграция иҫәбенә халыҡ һаны ҙур ҡалалар тирәһендә арта. Мәҫәлән, Өфө һәм Стәрлетамаҡтың эргә-тирәһендә ауылдар йылдам үҫә.\nӘммә Башҡортостан халҡы республика эсендә генә күсенмәй, Рәсәйҙең башҡа төбәктәренә лә сыға. Төбәк-ара миграцияға килгәндә, илдең башҡа төбәктәре менән сағыштырғанда, беҙ - "урталыҡта", йәғни ситкә миграцияланыусылар кимәле юғары түгел.\nБыл процесты туҡтатып буламы?\nГөлдәр Хилажева: Юҡ, сөнки йәштәрҙең ситкә китергә, белем алырға, үҙен эш менән күрһәтергә ынтылыуы тәбиғи. Бында шул мәлгә иғтибар бирергә кәрәк: ошо ситкә киткән йәштәр өсөн республика улар кире ҡайтырға ынтылып торған урын булырға тейеш. Тимәк, яңы эш урындары булдырырға, кешеләрҙе лайыҡлы эш хаҡы менән тәьмин итергә, балалы йәш ғаиләләргә ярҙам итергә кәрәк.\n"Дөйөмләштереп әйткәндә, барлыҡ социаль, ғаилә, мәшғүллек, мәғариф өлкәһендәге сәйәсәт республиканың миграция хәл-торошона ла, халыҡ һаны артыуға йәки кәмеүгә лә йоғонто яһай. Шуға күрә, дәүләт сәйәсәтенең барлыҡ йүнәлештәре бер-береһе менән тығыҙ бәйләнештә эшләргә тейеш", - ти Гөлдәр Фәрит ҡыҙы, йәғни эшмәкәрлек комплекслы алып барылырға тейеш. Был инде белгестәрҙең генә фекере түгел, көн, заман талабы.\nЯҙылған: 11.09.20 | Ҡаралған: 329


Һалым н мираҫ. Закон буйынса ниндәй васыят буйынса мираҫ һәм һалым инеү менән платиться\nБөгөн беҙ һалым н мираҫы булыуы менән ҡыҙыҡһынды. Бындай түләргә була. 2018 йылда рәсәйҙә ни эшләргә? Бармы бер ниндәй ҙә льготалар өсөн халыҡтың был өлкәлә? Һәм, ғөмүмән, граждандарҙың мөлкәттәрен мираҫҡа алған ваҡытта сығымдарҙы тәртипкә осрашырға тура килә. Артабан беҙ был борсоған бөтә мәсьәләләрҙе асыҡлау. Ҡатмарлы барыһы да шулай кеүек тойола. Беренсенән, яҡшы белергә, мөмкин тиклем милек мираҫ буйынса бирелә. Был ниәттәренә, ҡайһы бер дәрәжәле, күп аҡса иҫәпкә бурысын үтәп процестарға бәйле була. Теге йәки был һалым өлөшө взиматься мираҫ бармы? Үҙ өлөшө һәм бөтә. Был мәсьәлә шулай аңлауы ауыр түгел. Рәсәй федерацияһы һалым кодексының бигерәк тә әгәр һеҙ яҡшы эшләргә өйрәнә. Подоходный мираҫ һалым менән түләп була. Һәм һис ниндәй ҙә һалым түләү буйынса бындай операциялар башҡа мөнәсәбәттә булды. Ғәмәлдәге ҡануниәткә ярашлы, табышҡа, мөлкәткә һалым булмаясаҡ, мираҫ алыу тәртибе, взиматься түгел. Һалым кодексының 217-се статьяһына яҙылмаған был ҡағиҙә. Был осраҡта бер ниндәй ҙә роль уйнай хәл түгел был туғанлыҡ дәрәжәһе. Күсемһеҙ милекте һатып алыу ваҡытын вариҫы бөтә һалымдарҙан азат ителә. Һәм ташламалар ҙа булды. Граждандарға өс нфл аҡса кәрәк, һәр осраҡта мираҫ алыусылар өсөн уларҙың ижад емештәре буйынса аҡса түләү, фән, интеллектуаль эшмәкәрлек һәм башҡалар. Был ваҡиғаларҙы үҫтереү варианттары бик һирәк. Шуға ҡарамаҫтан, кәрәк, тип билдәләне. наследодатель мөлкәтен һатып алыуға сығымдарҙың бер нисә баш ҡаралған. Хәҙерге заманда һәр кеше улар тураһында белергә тейеш. Һалым мираҫ булып-был терминды йыш ҡулланабыҙ. пошлинаһы мираҫына мөнәсәбәт. Тап ошо асҡыс һүҙҙәрҙе ҡулланып шундай булды тыуған. Йыйыу мотлаҡ булып тора. Әммә улар күләме граждандары вафат булған мөлкәтен алыу ысулына бәйле түгел. Бынан тыш, мираҫ сығымдарҙы мотлаҡ сафҡа индерелгән ваҡытта, туғанлыҡ дәрәжәһен була. Шулай итеп, теге йәки был осраҡтарҙа ниндәй ҡулы менән осрашыу булды. Васыят менән мираҫ буйынса хәл ҡаралды. Йыш ҡына был алым йыш ҡулланыла һәм рәсәйҙә бара. Был осраҡта вариҫтары араһында алдағы тормошон мөлкәтен хужаларына бүлеү мөмкинлеген бирә. Улай ғына ла түгел — мөлкәтен ҡалдырып, өсөнсө яҡтан. Васыят менән мираҫ рәүешендә дәүләт пошлинаһы уҡып бөтмәйенсә һалым ниндәй була? Бында дөйөм сығымдарының иң: айырым төрҙәренә ҡайһы бер офисы, артыҡ юғары хаҡ ҡуймай. Ләкин улар, ҡағиҙә булараҡ, ныҡ айырылып тора түгел. хаҡ тәҡдим итә. Ҡағиҙә булараҡ, взиматься нотариаль хеҙмәттәр өсөн дөйөм түләү, дәүләт пошлинаһы буйынса ла ә. Һеҙ мираҫына инә, нотариустар һалым органы һалымдар һәм һеҙ ниндәй тапшырырға тейеш. Мираҫҡа алынған мөлкәте тәртип ысулы ҡарамаҫтан, граждандар дәүләт пошлинаһы күләме билдәләнде тапшырырға тейеш. Теге йәки был осраҡта түләүҙәрҙең ни кәрәк? Яуап бәйле, бынан хаҡын мөлкәтенә, шулай уҡ араһында туғанлыҡ дәрәжәһенә һәм мөлкәтенә тураһында наследодатель алынған. Был күрһәткес ориентир кәрәк булыр. Бөтә табыш алыу өсөн тағы ла мөһим нимә наследодатель потенциаль хәтерҙә. Һалым суммаһы рәсәй буйынса мираҫҡа эйә булған ҡайһы бер сикләүҙәр була. Юҡ минималь түләү, әммә максимумы була. Билдәле бер суммала аҡса вариҫтары булыуына взиматься артыҡ түгел. 2018 йылда буласаҡ, мираҫ алыу өсөн дәүләт пошлинаһы процесс 100 000 һумдан артырға тейеш түгел. Был сумманы түләй алырлыҡ, бер бөтә мөлкәтен алыу өсөн, уның йөҙөнә тапшырҙы. Шуға күрә, әгәр граждан бер нисә завещатель матди табыш ала, йәки уны түләргә тура йөҙ меңдән күберәк, мөмкин тиклем күберәк. Йыш ҡына теге йәки был дәрәжәлә кеше булараҡ сығыш барыһы вариҫы сифатына бәйле икән. Һалым күләме закон буйынса мираҫ йәки васыят буйынса взиматься н билдәләнә. Әммә, ниндәй булыуы-пландан тыш. өсөнсө зат өсөн түләүҙе сикләү. Шул тиклем бирмәүҙә йәки уларҙы ни наследодатель туғандар.\nТәртип урынлаштырыу өсөн рәсәй федерацияһының ғәмәлдәге ҡануниәте 1 000 000 һум күләмендә лимит хаҡы түләү мөлкәттәрен мираҫҡа алған була. Был граждандар таралыуын сикләүгә, яҡын кеше түгел ул вафат булды. Был осраҡта бер ниндәй ҙә роль уйнай мөлкәтте һатып алыу ысулы вариҫы түгел. Бөтә был ҡағиҙә хәтерләй, һәр аңлай алмаясаҡ, уның өсөн һалым күпме мираҫ булыр ине. Һалым мираҫ яҡын туғандар бер-вариҫы төп масса граждандарҙы ҡыҙыҡһындырған. Бигерәк тә әгәр вафат булған кешенең закон буйынса милеккә алына. Бындай хәлдәр була, ғаилә бәйләнештәре мөһим роль уйнай. Уның ҡарауы, граждандарҙың мөлкәтен таратып вафат була. Фатир йәки башҡа мөлкәт һалымы күләме 0 мираҫ булып. Ғәмәлдәге ҡануниәткә ярашлы уның хаҡы түләгән 3: закон буйынса бер кем дә яҡын туғандары даирәһен инә. Шуға ярашлы, түләү 0 вариҫтары ҡала. Объекттың хаҡы 6 от. Әгәр был кешеләр һәм мал-мөлкәтенең бер өлөшөн генә ала. Мәҫәлән, фатирҙы мираҫ булараҡ иҫәпләнгән һалым н нисә араһында вариҫы була. Милек өлөшөн түләү күләмен кәметергә мөмкинлек бирәсәк. Ахыр сиктә, һалым өлөшөнә пропорциональ мираҫын билдәләне, һәр алыусыға тәғәйенләнгән. Хәтерҙә иң мөһим, иң сикләүҙе тейешле операция үткәрә. Нисек һалым иҫәпләнгәнен мираҫ өлөшө булып, беҙ асылды. темалар өйрәнеүгә ҡарата ташламалар бармы-бар. Д. Беренсенән, ул пошлина ставкаһы 0 тиклем кәметеү ҡарала. 3 мөлкәттең хаҡы өсөн яҡын туғандарыбыҙ менән. Әммә был барыһы ла түгел әле. Әлеге ваҡытта, билдәләп мөмкин булған түңәрәк йөҙөнә, ул. дөйөм алғанда, дәүләт пошлинаһы түләүҙән азат ителә. Был закон буйынса гражданлыҡ алыу өсөн ниндәй түләүҙән тулыһынса азат булды барлыҡ мөлкәтте мираҫ тәртибендә алған. Был бонустар һәм бөтә алмай. Һәм башҡа өҫтөнлөктәре була. Һалым н мираҫ — элек васыят йәки закон буйынса бөтмәйенсә суммаһы буйынса тәҡдим булды. Әммә, әйтелде инде, бөтөн бер нисә ҡағиҙә бар. Мираҫҡа хоҡуҡ тураһында таныҡлыҡ биреү процесына ҡарай. Илле беренсе төркөм инвалидтар нотариаль хеҙмәте өсөн бөтмәйенсә ташлама буласаҡ. Бынан тыш, бында граждандар исемлегенә ҡушылды, нотариуста ҡуйыла формаһы менән зарядка таныҡлыҡ алыу өсөн бер кем юҡ: бынан тыш, нотариаль пошлиналарынан азат кеше була, вафат булған мәлдәрҙә ул наследодатель уның менән бергә йәшәй. Рәсәй федерацияһы ҡануниәтенә ярашлы, льготалар юллау һәм күберәк ниндәй күҙ уңында. Иң мөһиме: һалымдан азат ителә. мираҫ итеү хоҡуғын ниндәйҙер кимәлдә экспедиций булырға тейеш. Ҡиммәтле ҡағыҙы бирелергә тейешле льготанан баш тартыу өсөн нигеҙ булып тора.\nШуға күрә мираҫты алыу өсөн алдан әҙерләнергә кәңәш ителә. Беҙ асылып, ниндәй хәлдә булған граждандар һалымды ваҡытында билдәле бер мираҫ булып иҫәпләнә. Ҡайһы берҙә шулай була, был мөлкәтте һатып алырға һәм тиҙ арала ул кешенең ине. Бындай хәл булманы тип бара. Наследодатель алыу өсөн дәүләт пошлинаһы түләү мөлкәтен баш була инде. Хәҙер күсемһеҙ милеккә һалым түләй һәм туранан-тура һатып менән подоходный. Бер ниндәй ҙә өҫтөнлөгө юҡ был яҡта. Расклад бер генә булһағыҙ, мираҫтан һеҙгә лә һатып аҡса бүлергә тура килә. Әммә аҙаҡтан уның хаҡында. Түләүҙәр күләме суммаһы билдәләнгән, күрһәтелгән. -биреш килешеүе. Был күрһәткес магнитлылығындағы түләүселәр иҫәбенә тап була. Алда әйтелеүенсә, мираҫты менән хәл билдәле бер шарт булыуы мөмкин булған кешеләрҙе һалымдан азат итеүсе, вариҫ булғанын һатҡан ул. Был ауыр түгел, бының менән файҙалана — уны етерлек, бирелмәгән декларациялар өсөн һалым федераль һалым хеҙмәте менән килешеү төҙөгән. Бөгөн тағы бер өҫтөнлөгө буласаҡ. Таралған, уның мөлкәтенә, ниндәй осраҡта 2016 йылға тиклем алынған. Әгәр был милек һатыусы була, уны һалым түләүҙән азат ителә, утыҙ алты айҙан һуң яғынан биләмәләрендә һатыласаҡ. Күсемһеҙ милек өсөн һалым түләү түгел, нисек таковой. Әммә граждандарҙың дәүләт пошлинаһы күләме төрлө нигеҙҙә шөғөлләнергә тейештәр. Һәм ниндәй милек объекттарын теркәү һуңлап түләнә-яңынан причитания наследодатель вариҫы. табыш алынған. Бер йылдан һуң милек хоҡуғын перерегистрация, кеше мөлкәтенә һалым түләүҙән тулыһынса азат ителергә тейеш. объект мөнәсәбәттәрен бер генә һанарлыҡ категория категория граждандар түләргә тәҡдим итә. Шуға ярашлы, әгәр инде пособиены алыуға хоҡуҡты файҙаланып, уның оҙайтылыуы ла була. Был законлы ҡағиҙәләр, бөтә рәсәй федерацияһы территорияһында ғәмәлдә булған. Ваҡытында һалым түләп барырға тейеш булған васыят буйынса мираҫ закон. Һәм бөтә был эштәр өсөн түләү. Кире осраҡта, мираҫтан баш тартҡан булып. кеше теркәлгән. Булараҡ рәсәй федерацияһы территорияһында операцияһы үткәрелә. Бына бер нисә сценарий иң киң таралған: практика күрһәтеүенсә, тәржемә ниндәй ҙә ҡыйынлыҡтар булмаясаҡ, аҡса юҡ. Ләкин граждан булырға тейеш әҙерләнә. Һәм бына бөтә. Реаль тормош айырым проблемалар, һалым һәм пошлинаһы түләргә тура түгел, уны әҙерләп ҡуйған. Һәм йыш ҡына бер нисә минут менән үтәй бурысын ҡуйырға мөмкин. Иң мөһиме: әгәр һатыусы, күсемһеҙ милек, ҡиммәтле ҡағыҙҙар ебәрергә тура килде. бер нисә федераль һалым хеҙмәте һалым түләй. Мәҫәлән, алыш-биреш килешеүе хоҡуҡ тураһында таныҡлыҡ бирә һәм мираҫ. Бынан тыш, һеҙ һалым декларацияғыҙҙы әҙерләп ҡуйырға тейеш.\nБөгөн беҙ беләбеҙ, был осрашыу түләргә тура вариҫы. Бынан тыш, беҙ һалым йыйып һәм өйрәнеп бөтә алмайбыҙ, бенефициар мөлкәтен наследодатель янында ағып сыға. Рәсәй мираҫ һалым тура килә. Элек, мотлаҡ тәртибе, һалым буйынса физик шәхестәрҙең васыятҡа үтеү. Әммә 2005 йылда, булды юҡҡа сығарып түләргә тура киләсәк. Был байтаҡ көсөргәнеш кәметеү ысулдары вариҫы\nЮридик Рәсәйҙәге һөнәри


Һуғыш балалары ҡасан ҡыуаныр? » Башҡортостан гәзите | Газета Башкортостан на башкирском языке\nБашҡортостан гәзите » Йәмғиәт » Һуғыш балалары ҡасан ҡыуаныр?\nҺуғыш балалары ҡасан ҡыуаныр? 05.08.2015 // Йәмғиәт\nБөйөк Ватан һуғышы йылдарында Иҫке, Бәләкәй һәм Яңы Аҡҡолай ауылдарынан 146 кеше фронтҡа китә, шуларҙың ни бары 49-ы тыуған яғына әйләнеп ҡайта. Әле бында ағалы-ҡустылы Лоҡман менән Талха Шафиҡовтар ғына иҫән.\nРайондың “Заветы Ильича” колхозы башҡорттарҙы ла, татарҙарҙы ла, украиндарҙы ла, немецтарҙы ла берләштергән. Улар оҙаҡ йылдар дауамында тыныслыҡта һәм татыулыҡта йәшәгән, тырышып эшләгән. Казанка ауылы мәктәбен байтаҡ йылдар ҡаһарман осоусы, Советтар Союзы Геройы Александр Павлович Фролов етәкләгән. Ике Социалистик Хеҙмәт Геройы – бригадир Дмитрий Афанасьевич Злыдников менән һауынсы Сафура Рафиҡ ҡыҙы Суфиянова ла ошо төбәктә тыуып үҫкән. Уларҙың данлы хәрби һәм хеҙмәт батырлығы бөтөн халыҡ, айырыуса йәштәр өсөн өлгө булып тора.\nОло быуын вәкилдәрен ауылдарҙың бөгөнгөһө һәм киләсәге борсоуға һала. Яңы Аҡҡолайҙағы ҡасандыр гөрләп эшләгән һөтсөлөк фермаһы әле емерек хәлдә. Сафура Суфиянова тир түккән Бәләкәй Аҡҡолай ауылындағы ферма ла ябылған. Район үҙәгенә илткән юлға әле булһа асфальт түшәлмәгән. Эш һәм йәшәү өсөн уңайлы шарттар булмағас, йәштәр ситкә китеүҙе хуп күрә. Мәктәптәр, магазиндар, клуб, медпункттар ябылһа, ауылдың киләсәге юҡ тигән һүҙ. Кешегә эш биреп хеҙмәт хаҡы түләгән, шарттар тыуҙырған, хоҡуҡтарын яҡлаған осраҡта ғына маҡсатҡа өлгәшергә мөмкин. Хужалыҡты тергеҙеү, ауылдарға яңы һулыш өрөү өсөн тәҡдимдәр, аныҡ эштәр кәрәк.\nБөйөк Еңеүҙең 70 йыллығы билдәләнгән дәүерҙә оло быуынға иғтибар бермә-бер артты. 1928 – 1945 йылдарҙа тыуған, барлыҡ михнәттәрҙе үҙ иңендә татыған, илебеҙҙе емереклектәрҙән күтәргән “һуғыш балалары” үҙҙәренең статусы һәм ташламалары тураһында закон ҡабул итеүҙе көтә. Фекерҙәребеҙ иҫәпкә алынһын һәм тарихи ғәҙеллек тергеҙелһен ине.\nхеҙмәт һәм профсоюз хәрәкәте ветераны.


Беҙҙә Тәфтизан рухы йәшәй!\n2017 йылға «Атайсал» гәзитенә яҙылыу дауам итә. Ашығығыҙ! 30 декабрҙә Лото-уйын уҙғарыласаҡ. * Электрон вариантҡа яҙылыу—354 һум, йыллыҡ—606 һум. * Кемдәр гәзиткә яҙыла һәм квитанцияһының күсермәһен редакцияға ебәрә, уларҙы шәп бүләктәр көтә! * Сибайҙар һәм Иҫке Сибайҙар редакцияға килеп 530 һумға яҙыла ала. Йыллыҡ подписка—990 һум. * Почта аша яҙылыу хаҡы: 6 айға—551 һум 34 тин. Йыллыҡ подписка—1005 һум 48 тин. *\n«Атайсал» гәзитенең уҙған һанында (№43, 21 октябрь) сыҡҡан «Яуҙа сапҡан саҡта булһын яман, имен заманда—уҙаман» исемле мәҡәлә минең ауылдаштарымда оло ризаһыҙлыҡ уятты. Был аңлашыла: Күсей ауылы халҡының рухы көслө, улар билдәле шәхестәре менән ғорурлана һәм балаларын шулар өлгөһөндә тәрбиәләргә тырыша. Ошо ауылда буй еткереп, әле ситтә йәшәүселәр ҙә кескәй генә тыуған төйәктәренең йөҙөнә ҡыҙыллыҡ килтермәй, матур йәшәргә ынтыла.\nЭйе, беҙҙең, күсейҙәрҙең, ғорурланырлыҡ шәхестәре бик күп: Советтар Союзы геройы Тәфтизан Миңлеғолов, атаҡлы ҡурайсы Хәмит Әхмәтов, Башҡортостандың халыҡ шағиры Абдулхаҡ Игебаев, Салауат Юлаев исемендәге премия лауреаты Таңсулпан Fарипова, Башҡортостандың халыҡ артискаһы Зифа Баязитова, Башҡортостандың атҡаҙанған сәнғәт эшмәкәре, бейеүсе Йәүҙәт Бикбирҙин, Башҡортостандың атҡаҙанған уҡытыусыһы Абдрахман Fәлләмов, шағир Батыр Вәлид һәм башҡалар. Уларҙың исеме ауыл урамдарына бирелгән, мәктәп музейында (мөдире Гүзәл Игебаева) барыһы хаҡында ла мәғлүмәт бар. Ауылда геройыбыҙ Т.Миңлеғоловҡа обелиск, таҡтаташ ҡуйылған.\nЮғарыла телгә алынған мәҡәлә арҙаҡлы ауылдаштарымдың береһе Тәфтизан Миңлеғоловҡа бәйләп яҙылған. Унда: «Ут яуҙырған дошман дзотын кәүҙәһе менән ҡаплаған...»,—тигән һүҙҙәр бар. Был мәғлүмәт ҡайҙан алынған? Минеңсә, «Тәфтизан Миңлеғолов кем ул? Ул ниндәй батырлыҡ эшләгән»,—тигән һорауға, мәктәп балаһы ла дөрөҫ яуап ҡайтарыр ине. 1943 йылдың 29 сентябрендә полк подразделениелары ут аҫтында ҡалғас, ҡыйыу гвардеец Тәфтизан Миңлеғолов үҙе теләп дошмандың ут нөктәләрен юҡ итергә ташлана һәм автомат, гранаталар менән дошмандың миномет расчетын юҡ итеп, танкыһын шартлатып, үҙе батырҙарса һәләк була. Ул дзотты ҡапламаған. А.Матросов (Ш.Мөхәмәтйәнов) батырлығын Башҡортостандан бер генә кеше—М.Fөбәйҙуллин ҡабатлаған.\nАвтор: «Хәҙерге көслө зат шундай аҙым яһар инеме икән!? Икеле...» тигән. Ә мин шикләнмәйем, иманым камил: батырҙарыбыҙ юлын дауам итерҙәй бынамын тигән йәштәр бар һәм буласаҡ. Тик һуғыш булыуын теләге килмәй, донъябыҙ имен торһон! Афған, Чечен һуғыштары күпме кешенең, күпме әсәнең күҙ йәшен түкте. Беҙҙең Күсей ауылынан да егеттәр унда хеҙмәт итте, цинк табутта ҡайтыусылар ҙа булды. Әрменән ҡасыусы, хеҙмәттән баш тартыусы егеттәр беҙҙә юҡ. Һаулығы насар булыу сәбәпле комиссияны үтә алмаусылар араһында ла үҙ теләге менән әрме сафына баҫыусыларҙы беләм. Мәҡәләлә яҙылғанса «аяҡ-ҡулдары тал кеүек нәҙек» ир-азаматтары ла юҡ беҙҙә. Типһә тимер өҙөрлөк, физик яҡтан көслө, емертеп донъя көткән ауылдаштарым менән ғорурланам!\nМәҡәлә авторы көнө-төнө компьютерҙа ултырып, талдай нәҙек булған егеттең сығышы Күсейҙән тип белдерә һәм «Бер үк ауыл кешеләренең миҫалынан сығып, ҡыҫҡа ғына ваҡыт арауығында рухи ҡиммәттәрҙең ҡырҡа үҙгәреүен тояһың» тип яҙа. Мин шәхсән әлеге егеттең нәҡ Күсейҙән булыуына шикләнәм, нигеҙһеҙ һығымта яһалғанға ризаһыҙлыҡ белдерәм. Тәфтизан кеүек батыр егеттәр үҫеүенә автор шикләнә икән, ул ауылға килергә, халыҡ менән осрашырға, геройҙың тыуғандары менән әңгәмәләшергә, шунан һуң ғына мәҡәлә яҙырға тейеш. Шул саҡта ғына беҙ төплө мәҡәлә уҡыр инек һәм килешер ҙә инек. 19 йәштә һуғышҡа китеп, 22 йәштә һәләк булған Геройҙың «ауылда йүнләп туғандары ла ҡалманы» тип белдереү ҙә дөрөҫлөккә тап килмәй. Аллаға шөкөр, улар бар. Бер туған апаһы Фәйрүзә, ҡустыһы Миҙхәт, һеңлеләре Зәйтүнә менән Гөлнисанан тыуған балалар, уларҙың балалары батырҙың тоҡомон дауам итә. Баҫым төшөрөп тороп әйтер инем: лайыҡлы дауам итә! Бөтәһе хаҡында ла яҙып бөтөп булмаҫ, шуға бер нисәүһен генә миҫалға килтереп китәм. Геройҙың бер туған апаһының улы Fиниәт Игебаев ауыл мәсетенең имам-хатибы. 3 ул, 1 ҡыҙ тәрбиәләп үҫтереп, оло тормошҡа аяҡ баҫтырҙы. Бөтәһе лә эшһөйәр, уңған, аҡыллы, иманлы. Уртансы улы Урал тураһында айырым һөйләмәксемен. Ул: «Иҫ белгәндән ат өҫтөндәмен»,—ти. Ысынлап та, ул ат йәнле егет. Ат менән оҫта эш итә белеүе уның данын районға ғына түгел, республикаға таратты. Бик күп бәйгеләргә арғымаҡтар менән сыҡты һәм призлы урындар яуланы бит ул! Барыһын да теҙеп тормайым, быйыл Ҡырғыҙстанда үткән II Бөтә донъя күсмә халыҡтар уйынында ҡатнашып, ылаҡ уйыны буйынса 4-се урын алып, республикабыҙ намыҫын лайыҡлы яҡланы. Быйыл республика йылҡы көтөүселәр ярышында ҡатнашып, «Иң яҡшы йылҡы көтөүсеһе» тигән исем алыуға өлгәште. Бына ниндәй Тәфтизан тоҡомо! Үҙенең тиҫтәнән ашыу йылҡыһы бар. Ауыл халҡының йылҡыһын ҡушып, бергә көтә. Ярҙамсыл, кешелекле егет. Уны ауылдаштары ихтирам итә.\nГеройҙың һеңлеһе Гөлниса Ноғоманова йәштән генә тол ҡалып, 2 улын һәм 4 ҡыҙын үҙе генә тәрбиәләп үҫтерә. Балаларына бына тигән тәрбиә биргән: итәғәтлеләр, эшһөйәрҙәр. Ейән-ейәнсәрҙәре лә ҡыуаныс ҡына килтерә. Геройҙың икенсе һеңлеһе Зәйтүнәнең дә (мәрхүмә инде) балалары тормошта үҙ урынын тапҡан. Өс ейәненең юғары белем алып, икәүһенең махсус урта белем алып, уңышлы эшләп йөрөгәнен күрһә, ул бик ҡыуаныр ине. Улдарының әрменән ситтә ҡалыу уйы ла булмағандыр, иманым камил быға.\nГеройҙың туғандары тура һүҙле, кенә тотмай улар. Әйтер инем: был бик күркәм сифат. «Т.Миңлеғолов дыуамаллығы арҡаһында ла шундай аҙым яһағандыр инде»,—тиелә мәҡәләлә. Эйе, «дыуамал» һүҙенең мәғәнәһен һәр кем үҙенсә ҡабул итә. Берәүҙәр—ыңғай, икенселәр кире сифат тип уйлай. Ә бына русса һүҙлектә ул былай тип бирелә: безумец, необдуманный, неблагоразумный поступок. Т.Миңлеғолов иптәштәрен, яуҙаштарын ҡотҡарыу өсөн аңлы, аҡыллы аҙымға барған. Был дыуамаллыҡ түгел, ә батырлыҡ!\nЙылдар үтә, әммә Күсейҙә рухи ҡиммәттәр юғалмай. Ул киреһенсә нығынғандан нығына. Сөнки беҙҙә Тәфтизан рухы йәшәй, шағирҙар, яҙыусылар, ҡурайсылар ҡаны аға! Бөйөк шағир F.Туҡай: «Халыҡ ҙур ул, көслө ул, дәртле ул, моңло ул, әҙип ул, шағир ул»,—тип яҙған. Әйтерһең дә был һүҙҙәрен беҙҙең Күсей ауылына бағышлаған. Бынамын тигән йәштәр үҫеп сыҡты һәм буй еткерә. Мәҫәлән, Сибай институтының физкультура бүлеген тамамлаған Руслан Ласынов еңел атлетика буйынса спорт мастеры. Әле Өфөлә тренер булып эшләй. Моңло егеттәребеҙ ҙә бар. Әлфир Заманов әленән-әле конкурстарҙа призлы урын яулай. Илдар Абдуллинды ла белмәгәндәр бик һирәктер. Ул «Башҡорт йыры» конкурсында икенсе урын алды.\nМәҡәлә авторы йәштәр С.Юлаев кем икәнен дә белмәй тигән фекерҙә. Килешмәйем. Уның тормош юлы, ижады мәктәп программаһына индерелгән. Башҡорт теле уҡытыусылары балаларға уның хаҡында һөйләй. Ә уҡыусылар уның шиғырҙарын ятлап үҫә. Мәҫәлән, беҙҙең Төйәләҫ ҡасабаһының «Ҡарлуғас» балалар баҡсаһында Салауат Юлаев аҙналығы үтте. Кескәйҙәр батырыбыҙ тураһында мәғлүмәттәр тупланы, йырҙар йырланы, батырҙай уҡтан атып уйнаны. «Мин Салауат булам»,—тип йүгерешеүҙәрен ҡарап тороу үҙе бер ғорурлыҡ ине. Тәрбиәселәр ҙә, уҡытыусылар ҙа йәш быуында илһөйәрлек сифаты тәрбиәләргә тырыша. Мәғариф бүлегенең был тәңгәлдә айырым күрһәтмәһе лә бар. Балалар баҡсалары, мәктәптәр патриотик рух тәрбиәләрҙәй саралар уҙғарырға, һуғыш һәм тыл ветерандары, һуғыш осоро балалары менән осрашыуҙар үткәрергә тейеш. Был күрһәтмәнең үтәлеше ныҡлы контролгә алынған. Мәғариф хеҙмәткәрҙәре был юҫыҡта бик әүҙем эшләй.\nЭйе, намыҫсан ауылдаштар әлеге мәҡәләгә ризаһыҙлыҡ белдерә. Сөнки улар илен, халҡын, ерен ярата һәм үҙҙәре буй еткергән Күсейен үҙ кәүҙәһе менән дзотты ҡаплаған батырҙарҙай яҡларға, һаҡларға әҙер.


Ауылдарҙа ҡаҙ өмәләре башланды\nҒәҙәттә, халҡыбыҙҙың күркәм йолаһы ергә ҡар ятҡас башҡарыла. Төбәктәрҙә күпләп ҡаҙ үҫтергән ғаиләләр етерлек. Күгәрсен районында хәҙер ҙә ҡаҙ өмәләрен йолаһына ярашлы итеп, матур байрам рәүешендә үткәрәләр.\nӘлмәс ауылында йәшәүсе Гөлзиә һәм Ринат Килсенбаевтар ғаиләһе күпләп мал-тыуар, ҡош-ҡорт аҫырай. Уларҙың йортонда өмә барған хаҡта ишетеп, сит ауылдағы туғандары, дуҫтары ла килеп еткән. Балалар ҙа эштән ситтә ҡалмай. Йолҡоп таҙартҡас, ҡаҙҙарҙы Мәрәүешле йылғаһы һыуында сайҡарға алып баралар.\nӨмә төрлө әйтем, таҡмаҡтар, йырҙар менән үрелеп бара. Ҡаҙ өмәһендә киләһе йылда ла ҡош-ҡорттоң ишәйеүенә теләктәр әйтелә,ҡунаҡ ашы ойошторола.


Материалы за Ғинуар 2013 года » Страница 36 » Башҡортостан гәзите\nЙәмғиәт // 5-01-2013, 01:45\nЯңы йыл алдынан Башҡортостан Президенты Рөстәм Хәмитов республика халҡына ҡотлау менән мөрәжәғәт итте. Унда былай тиелә:\n“2012 йыл беҙҙе тағы ла нығыраҡ тупланы, яуаплыраҡ һәм көслөрәк итте. Беҙ яҡшы эшләнек, һиҙелерлек һөҙөмтәләргә өлгәштек. Республика Рәсәйҙең иң уңышлы төбәктәре иҫәбенә ышаныслы инә.\nҠәҙерле дуҫтар! Хеҙмәтегеҙ, түҙемлек, оптимизм, ныҡышмалылығығыҙ өсөн һеҙгә ҙур рәхмәт. Беҙ республикалағы тормошто яҡшыртыу өсөн артабан да бергә эшләйәсәкбеҙ.\nКом: 0 // Уҡынылар: 1503 тапҡыр // Тотош уҡырға\nИҫке багаж менән йәшәмәйек\nЙәмғиәт // 5-01-2013, 01:43\nТаҡыр кеҫә менән мәҙәниәтле булыу мөмкинме?\nБашҡортостан Президентының Дәүләт Йыйылышы — Ҡоролтайға Мөрәжәғәтнамәһендә тәүге тапҡыр мәҙәниәтте һаҡлау һәм үҫтереүгә ҙур иғтибар бирелеүе юҡҡа түгел. Рөстәм Хәмитовтың: "Мәҙәни мөхитте үҫтереү буйынса эште дәүләттең кеше үҫешенә һалған инвестицияһы булараҡ ҡарау шарт", — тип әйтеүе үк тармаҡ алдындағы бурыстарҙың ни тиклем әһәмиәтле икәнлегенә ишаралай.\nРеспублика Хөкүмәтенең Яңы йыл алдынан мәҙәниәтте һәм сәнғәтте үҫтереү, етемдәрҙең һәм ата-әсә ҡарауынан мәхрүм балаларҙың торлаҡҡа хоҡуғын хәл итеү мәсьәләләре ҡаралған ултырышта барыбыҙҙы ла уйландырған, борсоған проблемалар күтәрелде.\nБыйыл пенсия өлкәһендә ниндәй яңылыҡтар көтә?\nСоциаль мәсьәлә // 5-01-2013, 01:42\n1 ғинуарҙан Чернобыль АЭС-ында, "Маяк" заводында, Теча йылғаһына ядро ҡалдыҡтары төшөү арҡаһында, шулай уҡ Семипалатинск полигонында ядро һынауҙары осоронда зыян күргән кешеләргә аҡсалата компенсация артасаҡ. Айлыҡ түләү менән компенсация 5,5 процентҡа индексацияланасаҡ һәм, күләм категорияһына ҡарап, 47 һумдан алып 23 500 һумғаса тәшкил итәсәк.\n1 ғинуарҙан әсәлек (ғаилә) капиталы күләме 5,5 процентҡа индексацияланасаҡ һәм 408 мең 960 һум тәшкил итәсәк.\nКом: 0 // Уҡынылар: 586 тапҡыр // Тотош уҡырға\nӘһәмиәтле ваҡиғалар күп буласаҡ\nЙәмғиәт // 5-01-2013, 01:41\nБыйыл беҙҙе ниҙәр көтә? Нимәгә өмөтләнергә, ниндәй ваҡиғаларҙы ҡаршыларға әҙерләнергә? Республикала 2013 йылға планлаштырылған сәйәси, мәҙәни һәм спорт сараларына ҡыҫҡаса байҡау яһайыҡ.\nБыйылғы йылдың төп сәйәси ваҡиғаһы тип Башҡортостандың Дәүләт Йыйылышы – Ҡоролтайына депутаттар һайлауҙы атау фарыз. Граждандар берҙәм һайлау көнөндә – 8 сентябрҙә – халыҡ кандидаттары өсөн тауыш бирә.\nТабынығыҙ йәмле булһын!\nМатур үтһен ялығыҙ // 5-01-2013, 01:40\nЯңы йыл каникулында хужабикәләр табынға ниндәйерәк ризыҡ ҡуйырға тип баш ватыусан. 2013 йылдың билдәһе, мәғлүм булыуынса, аҡыллы, төплө уйлап эш итә, уға ашығыу-ҡабаланыу, ығы-зығы тыуҙырыу хас түгел.\nЙыланды шатландырыу өсөн ниндәй аш-һыу әҙерләргә?\nБыны һәр кем, янсығының ҡалынлығына ҡарап, үҙе хәл итә. Иң мөһиме — ризыҡтың тәмлелеге. Шулай уҡ төрлө тәмләткес һалырға, ғәҙәти булмағанса биҙәргә кәрәк. Байрам өҫтәлен хәстәрләгәндә тәжрибәнән ҡурҡмағыҙ. Әлегә ҡәҙәр табынға ҡуйылмаған өр-яңы ризыҡтар менән шатландырығыҙ.\nМатур үтһен ялығыҙ // 5-01-2013, 01:37\n1. Үҙегеҙҙе нисек бар, шулай яҡшы тояһығыҙмы? ("Эйе" — 5, "юҡ" — 0).\n2. Һеҙҙе уңышһыҙлыҡтар һағалай тип иҫәпләйһегеҙме? ("Эйе" — 0, "юҡ" — 5).\n3. Кеше фекеренә йыш ҡолаҡ һалаһығыҙмы? ("Эйе" — 0, "юҡ" — 5).\n4. Һеҙҙең кеүек хәлдә ҡалған кешеләрҙең миҫалына күҙ һалаһығыҙмы? ("Эйе" — 0, "юҡ" — 5).\nКом: 0 // Уҡынылар: 610 тапҡыр // Тотош уҡырға\nЙәмғиәт // 5-01-2013, 00:39\nБелорет районының йәмле Инйәр йылғаһы буйлап ҡына һуҙылып ултырған матур Ғәбдөк ауылында тыуып үҫкән, әлеге көндә район үҙәгендә йәшәгән Зилә Минһажетдин ҡыҙы Абзалованы юбилейы айҡанлы һәм Яңы йыл менән ихлас ҡотлайбыҙ!\nЗилә Минһажетдин ҡыҙы тураһында “Хоҙай Тәғәлә бирһә бирә бит бер кешегә” тип тулы мәғәнәһендә әйтергә була. Ул эшендә, район гәзите “Урал”да, бына өс тиҫтә йылдан ашыу алыштырғыһыҙ хеҙмәткәр: кәрәк булһа тәржемәгә ултыра, уҡымлы мәҡәләләрен халыҡ ярата, хикәйә һәм матур шиғырҙар ҙа ижад итә, үҙе йәшәгән төбәгенең һәр проблемаһын күңеленә яҡын алып, бирелеп эшләй. Ә өйөндә алтын ҡуллы хужабикә: бәйләй, тәмле бешеренә, йортоноң эсе лә, тышы ла гөл-сәскәгә күмелгән, милли орнаменттар менән һүрәт төшөрөп, бөтә йыһазын музей экспонаты кеүек буяп эшләгән, ағас-таш, тамырҙарҙан сувенирҙар яһай.


Башҡортостанда 92% орлоҡ сәсеү кондицияһына еткерелгән // Иҡтисад | новости башинформ.рф\n14:30, 14 февраля 2011 Иҡтисад\nБашҡортостан аграрийҙары яҙғы баҫыу эштәренә әүҙем әҙерлек алып бара. Эштәрҙең төп йүнәлештәре араһында — орлоҡто сәсеүгә әҙерләү. «Башинформ» агентлығына БР Ауыл хужалығы министрлығының үҫемлекселектең прогрессив технологиялары бүлеге баш агрономы Таһирйән Мөхәмәтзиевтың хәбәр итеүенсә, бөгөнгө көндә 92% орлоҡ материалы сәсеү кондицияһына еткерелгән. Ауыл хужалығы предприятиеларында орлоҡ әҙерләү эшен дауам итәләр.\nТеги: сәсеү кампанияһы, ауыл хужалығы, орлоҡ


Бөгөн «Салауат Юлаев» хоккей клубы кубогына сираттағы уйындар үтте\nТүбәнге Каманың «Реактор»ы Екатеринбургтың «Авто»һын 8:2 иҫәбе менән отто. Икенсе уйында Башҡортостан менән Татарстан командалары осрашты.\nНефтекаманың «Батыр»ы Ҡазандың «Барс»ын овертаймда 6:5 иҫәбе менән еңде. Өфөнөң «Толпар»ы менән «Омск ҡарсығалары» уйыны ҡунаҡтар файҙаһына 2: 0 иҫәбе менән тамамланды. Бөгөн үк Кубок эйәһе лә асыҡланды. Уға иң күп мәрәй йыйып, турнир тамамланыуға бер көн алда Түбәнге Каманың «Реактор»ы лайыҡ булды.


Ғәҙәттән тыш хәлдәр министрлығы белгестәре пиротехника һатыу нөктәләрен тикшерә | ГТРК «Башкортостан» — Новости Уфы и РБ\n10 декабря 2015 — 17:08\nСалют, ракеталар осороу, бенгал шәмдәрен яндырыу тамашалары менән ымһындырған Яңы йыл байрамы яҡынлаша. Тап ошо мәлдә пиротехника ҡулланып бәхетһеҙ осраҡтарға тарыу хәүефе лә янай. Ғәҙәттән тыш хәлдәр министрлығы белгестәре шартлатҡыстарҙы дөрөҫ файҙаланыу ҡағиҙәләре тураһында иҫкәртә һәм пиротехника тауарҙарын һатыу нөктәләрен тикшерә. Пиротехника тауарҙары 5 класҡа бүленә. Ирекле сауҙала тәүге өс класс өлгөләрен генә һатыу рөхсәт ителгән. 4-се, 5-се класс иһә һөнәри пиротехника, уны һатыусының махсус лицензияһы, ә ҡулланыусының пиротехник танытмаһы булырға тейеш. Хәйер, көнкүреш өлгөләрен файҙаланыу ҙа тәүге әҙерлекте талап итә. Марат Байбурин был йәһәттән хәүефһеҙлек ҡағиҙәләре меннә таныш. Йыл да Яңы йыл байрамы алдынан ул пиротехника ҡумталарын ентекләп һайлап, көнэлгәре алып ҡуя. Һаҡлар урын тәғәйенләнгән, һатыусының да ышаныслыһы мөһим, ти.Тикшереү үткәреләсәге магазиндарға алдан билдәле, был закон талабы. Рейд барышында тауар тамғаларының техник регламент талаптарына яуап биреүе, ҡумталарҙың төҙөклөгө, пиротехника ҡорамалдарын файҙаланыу ваҡыты оҙайлығы, шулай уҡ һатыусы ойошманың тейешле документтары тикшерелә. Рейд барышында пиротехника һатыуға ҡағылышлы закондарҙың теүәл үтәлеше генә асыҡланды. Магазиндар айырым бинала урынлашҡан, уларҙа хәүефле тауар күмәртәләп һаҡланмай, 16 йәштән кесерәктәргә бындай тауар һатылмай, пиротехника өлгөләренең сифат-дәрәжәһе һатып алыусының талабы буйынса махсус яҙмала ғына күрһәтелә, һатыусы ғәҙәттән тыш хәл осрағында янғын һүндереүсе приборҙар менән эш итергә белә. Байрам тантаналарын салюттан башҡа үткәрмәгәндәргә иһә пиротехниканы ышаныслы урындарҙан ғына һатып алырға кәңәш итәһе ҡала.


Өфөнөң хеҙмәт биржаһы бер йылда 78 меңдән ашыу кешене ҡабул иткән // Иҡтисад | новости башинформ.рф\nӨфөнөң хеҙмәт биржаһы бер йылда 78 меңдән ашыу кешене ҡабул иткән\n11:41, 11 января 2012 Иҡтисад\nӨфөнөң мәшғүллек хеҙмәтенә былтыр 78 меңдән ашыу кеше мөрәжәғәт иткән. Шуларҙың 44 меңе тиерлек 2011 йылда үткәрелгән 64 вакансиялар йәрминкәһенә килгән. Яҡынса ун проценты, йәғни 4400 самаһы кеше ошо йәрминкәләр ярҙамында эшкә урынлашҡан, тип хәбәр иттеләр «Башинформ» агентлығына Өфөнөң Халыҡты эш менән тәьмин итеү үҙәгенән.\n— 2011 йылда 3400-ҙән ашыу кеше беҙҙең Үҙәктең белешмәләр хеҙмәтенә шылтыратып, консультациялар алды. Тағы 4200 граждан мәшғүллек хеҙмәтенә шәхсән үҙе килеп, дежур диспетчерҙан кәңәштәр алды. Йыл дауамында беҙ хоҡуҡи ярҙам да күрһәттек, шулай уҡ эш эҙләүселәргә мәғлүмәт киоскылары, электрон табло һәм стендтар ярҙамында мәғлүмәт бирҙек, — тине Өфөләге Халыҡты эш менән тәьмин итеү үҙәгенең предприятиелар менән бәйләнеш бүлеге начальнигы Ирина Турчина.


Башҡортостандан 280 - гә яҡын яугир һуғыш йылдарында күрһәткән батырлығы өсөн Советтар Союзы Геройы исеменә лайыҡ булған. Уларҙың ҡайһыһы беренсе булып награда алған һуң\nБашҡортостан һалдаттары араһында герой исеме беренсе булып Белореттың эшсе егете Иван Степанович Суховҡа бирелә. Ул 1907 йылдың 19 сентябрендә донъяға килә, ә Советтар Союзы\nГеройы исеменә 1939 йылдың 22 февралендә лайыҡ була.\nСовет иленең иң юғары наградаһы - Герой исеменең - 1934 йылдың апрелендә булдырылыуын хәтергә төшөрәйек. Беренсе\nбулып награда челюскинсыларҙы ҡотҡарыуҙа ҡатнашҡан поляр осоусыларына тапшырыла. Шулай уҡ Советтар Союзы Геройы исеменә Михаил Громов, Валерий Чкалов, Георгий Байдуков лайыҡ була.\nБыл ваҡытта Белоретта уларға алмаш үҫә. Иван Сухов ете синыф тамамлай, Белорет металлургия заводында йөк тейәүсе\nбулып эшләй. 1928 йылда Ҡыҙыл Армияға саҡырылғандан һуң,\nҠазан пехота мәктәбен тамамлай. Әммә йәш һалдатты һауа ылыҡтыра. "Бишенсе океанға" юлы Ырымбур осоусылар мәктәбендә башлана, артабан штурмандар курсында дауам итә.\nИван Степанович Хәрби - һауа частарында осоусы - күҙәтеүсен ән авиация берләшмәһе штурманына тиклем хеҙмәт юлы үтә, курсанттан полковник дәрәжәһенә тиклем барып етә.\nЭскадрилья штурманы Иван Сухов 1938 йылда Ҡытайҙа япон илбаҫарҙарына ҡаршы алыштарҙа ҡатнаша. Билдәле сәбәптәр\nбуйынса, беҙҙең осоусыларҙың был һуғыштарҙа ҡатнашыуы хаҡында яҙыу ғәҙәткә инмәгән. Әммә капитан Иван Суховтың 21\nхәрби осош яһауы, дошмандың тере көсөнә һәм техникаһына\nһиҙелерлек зыян килтереүе мәғлүм. "Советтар Союзының\nоборона ҡеүәтен нығытыу буйынса хөкүмәт бурыстарын үрнәк булырлыҡ итеп башҡарған һәм күрһәткән ҡаһарманлығы өсөн" 1939 йылдың 22 февралендә Иван Суховҡа Советтар Союзы\nГеройы исеме бирелә. Тормошоноң был осоро хаҡында ул автобиографияһында бер нисә һүҙ менән генә әйтеп үтә. 1939 - 1940 йылдарҙағы совет - фин һуғышында ҡатнашыуын да телгә\nИван Суховтың хәрби таланты Бөйөк Ватан һуғышында айырыуса асыҡ күренә. Авиация полкы штурманы булараҡ, ул полктың осоусы экипаждарын күп тапҡыр яуаплы заданиеларға алып бара,\nулар һәр ваҡыт уңышлы тамамлана. Белорет журналисы В. Куликов үҙенең яҡташының тормошондағы хәрби эпизодтары хаҡында түбәндәгеләрҙе хәтерләй.\n... Иртә. Полк самолеттары бер - бер артлы һауға күтәрелә\nһәм хәрби сафҡа теҙелеп фронт яғына юл тота. Сухов, полк штурманы булараҡ, беренсе звено алдында оса.\nҺанаулы минуттар үтә һәм иртәнге томан артында тәүге сәп күренә. Сухов еңеүгә ышанысын бер ваҡытта ла юғалтмай. Өйрәнелгән хәрәкәт менән ул бомбаларҙы тотҡосонан бушата. Һәм бына дошмандың зенит батареяһын ҡуйы төтөн болоттары уратып ала. Уның артынан икенсе һәм өсөнсө звено бомба\nяуҙыра. Бер бомба ла яҙа эләкмәй. Дошман зениткалары бер тапҡыр атып та өлгөрмәй. Операция юғалтыуһыҙ үтә... Был\nоперация өсөн командующий полкка рәхмәт белдерә. Капитан Суховҡа ла шәхсән рәхмәт белдерелә.\nБер тапҡыр Суховтың бомбардировщиктар звеноһы хәрби заданиенан ҡайтып килгәндә, Иван Степановичтың алдында ике фашист истребителе пәйҙә була. Бомбардировщиктарҙан бер аҙ түбәнерәк осоу сәбәпле, гитлеровсылар әлегә уларҙы күрмәй. Әммә иртәме - һуңмы, улар күрәсәк һәм, әлбиттә, һөжү м итәсәк. Бомбардировщик үҙенең маневрлылығы буйынса истребитель менән ярыша алмай... Был ситуацияла Суховтың истребителдәр алдында ике өҫтөнлөгө була: бейегерәк осоуы һәм дошмандың әлегә уны күрмәүе. Һәм ул ошоно файҙаланырға була.\nСухов быға тиклем осрамаған, бөтә инструкцияларға ҡаршы килгән ҡарар ҡабул итеүен аңлай, әлбиттә. Бомбардировщиктар иң юғары тиҙлектә истребителдәргә ҡаршы түбәнәйә башлай. Иван Степанович ашыҡмайынса ғына гашеткаға баҫа.\nФашист истребителе төтәй башлай һәм таштай кәйелеп аҫҡа тәгәрәй. Әммә шатланырға иртә әле: алда тағы бер истребитель\nбар. Ул үҙенә хәүеф янағанын күрә һәм ут зонаһынан сығырға маташа. Сухов уны ла сәпкә ала һәм гашеткаға баҫа.\n- Молодец, Иван! - наушникта командирҙың шат тауышы яңғырай . - Гитлерға бөгөн ике "мессерҙы" иҫкә алыу мәжлесе ойошторорға тура киләсәк.\n1946 йылдан башлап Иван Степанович Сухов запасҡа сыға. Күктән айырылмаҫҡа тырыша. Мәскәүҙә йәшәгән фатирының тәҙрәһенән күҙгә күренмәгән ҡоштарҙың күктә аҡ юл ҡалдырыуын күҙәтә. Ул үҙе лә был реактив самолеттарға осорға\nярҙам итә. Ғилми тикшеренеү институтында штурман - һынаусы булып эшләй.\nСухов 1976 йылдың 13 октябрендә вафат була, Мәскәүҙә ерләнә. Белорет урамдарының береһе уның исемен йөрөтә. 1985 йылдың 8 майында Дан аллеяһында Советтар Союзы Геройына бюст асыла. Постаментты Алтын Йондоҙ биҙәй, унда "Сухов Иван\nСтепанович" тигән һүҙҙәр уйып яҙылған.


2016 йылда ветерандарҙы торлаҡ менән тәьмин итеү өсөн бюджетта 10 миллиард һумдан ашыу аҡса ҡаралған // Иҡтисад | новости башинформ.рф\n2016 йылда ветерандарҙы торлаҡ менән тәьмин итеү өсөн бюджетта 10 миллиард һумдан ашыу аҡса ҡаралған\n16:18, 13 ноября 2015 Иҡтисад\n2016 йылда ветерандарҙы торлаҡ менән тәьмин итеү өсөн бюджетта 10 миллиард һумдан ашыу аҡса ҡаралған Фото: Олег Яровиков\nӨФӨ, 2015 йыл, 13 ноябрь. /«Башинформ» мәғлүмәт агентлығы, Розалиә Вәлиева/.\n2016 йылда Бөйөк Ватан һуғышы ветерандарын торлаҡ менән тәьмин итеүгә бюджетта 10 миллиард һумдан ашыу аҡса ҡаралған. Был хаҡта, Рәсәйҙең төҙөлөш һәм торлаҡ-коммуналь хужалыҡ министры урынбаҫары Олег Бетинға һылтанма яһап, Рәсәйҙең Төҙөлөш һәм торлаҡ-коммуналь хужалыҡ министрлығының сайты хәбәр итә.\nБюджет проектында ҡаралған 10,04 миллиард һум 8,35 мең ветерандың торлаҡ шарттарын яҡшыртырға мөмкинлек бирәсәк.\nШуның менән бергә министр урынбаҫары төбәк вәкилдәренә Бөйөк Ватан һуғышында ҡатнашыусыларға һәм инвалидтарға торлаҡтың өҫтөнлөклө тәртип буйынса бирелергә тейешлеге хаҡында иҫкә төшөрҙө. Рәсәй Президентының һәм Рәсәй Хөкүмәтенең ҡушыуы буйынса тәү сиратта һуғышта ҡатнашыусыларҙы һәм инвалидтарҙы торлаҡ менән тәьмин итеү зарур, тине ведомство башлығы урынбаҫары.\n«2015 йылдың 1 октябренә торлаҡҡа мохтаждар исемлегендә 1,22 мең һуғышта ҡатнашыусы һәм инвалид тора», — тип асыҡлыҡ индерҙе министр урынбаҫары.\nҺуңғы биш йылда Башҡортостан һуғыш ветерандарына торлаҡ биреү йәһәтенән алға китте. 2010 йылдан 8873 ветеран торлаҡ шарттарын яҡшыртҡан. Ошо маҡсатҡа федераль бюджеттан 11 миллиард һумдан ашыу аҡса бүленгән.\nБыйыл республикаға 1,6 миллиард һум федераль ресурс ингән. Был өҫтәмә рәүештә 1300 самаһы кешенең, шул иҫәптән 101 һуғышта ҡатнашыусының һәм инвалидтың торлаҡ проблемаһын хәл итергә ярҙам итәсәк.\nТеги: торлаҡ менән тәьмин итеү,ветерандар,федераль бюджет